МЎЛЖАЛДА — РИО-ДЕ-ЖАНЕЙРО ОЛИМПИАДАСИ - Ўзбекистон овози газетаси\nМЎЛЖАЛДА — РИО-ДЕ-ЖАНЕЙРО ОЛИМПИАДАСИ\nБугун пойтахтимиздаги «Ўзбекистон» спорт мажмуасида Гран-при туркумига кирувчи халқаро турнир бошланади. Умумий соврин жамғармаси 100 минг АҚШ долларини ташкил этувчи мазкур турнирда XXXI ёзги Олимпия ўйинлари йўлланмалари учун рейтинг очколари берилиши кўзда тутилган.\nГран-при туркумидаги мусобақалар эркаклар ва аёллар ўртасида ҳар йили дунёнинг ўнта давлатида уюштирилмоқда. Халқаро дзюдо федерацияси қарорига кўра, ушбу турнир 2016 йилгача Тошкентда ўтказилади. Мамлакатимизда Гран-при туркумидаги турнир илк маротаба ўтган йили ташкил этилган эди. Унда йигирмадан ортиқ давлат полвонлари ғолиблик учун кураш олиб боришганди.\nБу галги беллашувлар аввалгисидан кескин ўтиши кутилмоқда. Чунки турнир қатнашчилари 2016 йили Рио-де-Жанейрода бўладиган XXXI ёзги Олимпия ўйинлари йўлланмалари учун рейтинг очколарини жамғаришади. Унда дунёнинг қирқ икки давлатидан уч юз нафарга яқин полвон ғолиблик учун гиламга чиқмоқда.\n— Бундан икки ҳафта муқаддам Инчеонда якунланган Осиё ўйинлари дзюдочиларимизнинг имкониятларини синовдан ўтказиб олишлари учун ўзига хос тажриба мактаби вазифасини ўтади, — дейди Ўзбекистон терма жамоаси мураббийи Андрей Штурбабин. — Дзюдочиларимизнинг Осиё ўйинларидаги чиқишларини қайта таҳлил этиб, йўл қўйилган хато-камчиликлар устида ишлашга ҳаракат қилдик.\nТошкент турнирида мутахассисларимиз эркаклар ўртасида Шарофиддин Лутфуллаев (60 кг), Мирзоҳид Фармонов, Ришод Собиров (иккиси ҳам 66 кг), Наврўз Жўрақобилов (73 кг), Яҳё Имомов (81 кг), Дилшод Чориев (90 кг), Рамзиддин Саидов (100 кг), Абдулла Тангриев (+100 кг) каби дзюдочиларимизга ишонч билдиришмоқда. Аёллар ўртасидаги баҳсларда эса ҳамюртларимиздан Виктория Оздаева (78 кг), Санамойим Еркинбаева (+78 кг)лар гиламга тушадилар.\nМусобақа низомига кўра, бош совринни қўлга киритган спортчиларга 300, иккинчи ҳамда учинчи ўринни эгаллаган дзюдочиларга 180 ва 120 рейтинг очколари тақдим этилади.


Мактублар негадир кам...\nСиз шу ердасиз: Бош саҳифа Тақвим сонлари 2018 йил 2018 йил 1-сон Мактублар негадир кам...\nАссалому алайкум, муҳтарам мухлислар! Мана, кўз очиб-юмгунча ордан уч ой ўтиб, яна сизлар билан ғойибона суҳбатлашиб турибмиз. Ўтган сафарги ҳолат учун биздан астойдил ранжигансиз шекилли, бу гал мактублар жуда кам келди... Биз бундан ташвишландик, албатта. Зеро, мақсадимиз илмни, изланишни тарғиб этиш. Бу йўлдаги айрим камчиликлар эса, кўп ҳолларда бизга боғлиқ бўлмаган сабаблар ортидан юзага келмоқда. Шунинг учун, келинг, илм йўлида изланишдан тўхтамайлик. Ахир, мусулмоннинг бугуни эртаси билан бир хил ўтиши керак эмаску, ҳар куни нимадир ўрганиб, билимларимизни ошириб боришимиз лозимку, тўғрими? Шундай экан, ана шу изланишлар самарасини икки энлик қоғозга тушириб, бизга юборишдан ҳам эринманг, биз эса сизнинг топқирлигингизни тақдирлашдан чарчамайлик, билим йўлидаги бу алоқамиз тобора мустаҳкамланиб борсин!\nМактублар камлиги етмаганидек, тўғри жавоб берганлар ҳам атиги учтани ташкил этди. Табиийки, қуръага ҳожат ҳам бўлмади. Демак, ғолиблар билан танишинг:\n1. Бобур Содиқов, Жиззах вилояти, Ш. Рашидов туманидан;\n2. Дилдора Пўлатова, Наманган вилояти, Тўрақўрғон туманидан.\n3. Сирожиддин Намозов, Самарқанд вилояти, Ургут туманидан.\nҒолибларни қутлаймиз ва совринларини уйларида кутиб олишларини эслатиб қўямиз.\nЭнди эса, ўтган сондаги саволларнинг тўғри жавоблари билан танишинг:\n1. Аллоҳнинг юзи, қўли, ғазаби кабиларни қандай тушунишимиз лозим?\nҚуръонда Ўзи зикр этганидек, Аллоҳнинг қўли, юзи, нафси (Ўзи) бор деб биламиз. Булар Унинг сифатларидан, лекин қандай, қанақа дейилмас. Ҳатто, қўли-қудрати ёки неъмати ҳам деб таъвил этилмас. Акс ҳолда унинг бир сифатини йўққа чиқарилган бўлур. Бу эса қадарийлар ва мўътазилийлар сўзидир. Биз айтамизки, қўли ўзига хос, кайфиятсиз сифатдир. Шунингдек, Унинг ғазаби ва ризоси ҳам ўзига хос кайфиятсиз сифатларидандир (“Ақоид Матнлари”).\n2. Қийналиб сабоқ олган, савол ва эътирозлари туфайли устозидан ажралган Пайғамбар ким?\nҚийналиб сабоқ олган, савол ва эътирозлари туфайли устозидан ажралган Пайғамбар Мусо (а.с.)дирлар (“Қуръони карим маъноларининг таржимаси ва тафсири”).\n3. Аёл киши беморликдан ўзи таҳорат қила олмаса, эри таҳорат қилдириб қўйиши керакми?\nАёл киши беморликдан ўзи таҳорат қила олмаса, эрининг зиммасига уни таҳорат қилдириб қўйиш тушмайди. Балки таяммум билан намозини ўқийверади (“Оламгирия”, “Қозихон”).\n4. Ҳадис истилоҳида “мақлуб” деб нимага айтилади?\nҲадис илми истилоҳида “мақлуб” деб ҳадиснинг санади ёки матнида лафзни бошқа лафздан олдинга ўтказиш, орқага ўтказиш ёки шунга ўхшаш йўсинда алмаштиришга айтилади. Мақлуб икки хил бўлади: санаддаги мақлуб ва мантдаги мақлуб. Яъни, бундай алмаштириш санадда ҳам, мантда ҳам бўлиши мумкин (“Мусталаҳул ҳадис”).\n5. Пайғамбаримизнинг махфий юришлари ҳақида душманларга хабар етказмоқчи бўлган саҳобий ким эди?\nПайғамбаримизнинг Маккани фатҳ этиш учун уюштирган махфий юришлари ҳақида маккаликларга хабар бермоқчи бўлган саҳобий Хотиб ибн Абу Балтаа (р.а.) эди (“Сиз Пайғамбарни кўрганмисиз?”).\n2018 йил 8 мартда эълон қилинган 209 марта кўрилган


"Умид ниҳоллари"нинг Тошкент шаҳар босқичи бўлиб ўтмоқда (фото)\n26 март, 2018, 19:50 1670\nПойтахтимизда “Умид ниҳоллари” спорт ўйинларининг шаҳар босқичи бўлиб ўтмоқда. Мусобақалар спортнинг 21 та олимпия ва миллий спорт турлари бўйича олиб борилаётир. Бу йилги спорт мусобақалари дастурига кураш, белбоғли кураш, ўзбек жанг санъати ва “Турон” яккакурашининг киритилгани айни муддао бўлди.\nБаҳорги таътил кунларида 3652 нафар (1155 нафари қизлар) ўқувчиларнинг спорт беллашувларида иштирок этаётганлиги ҳам фарзандларимизнинг нақадар спортга ошно эканлигидан далолатдир.\nШундай мусобақалардан бири Чилонзор туманидаги болалар ва ўсмирлар спорт мактабида енгил атлетика бўйича бўлиб ўтди. Мусобақаларда шаҳардаги барча туман мактабларидан 100 дан ошиқ ўғил-қизлар иштирок этди.\nФотолавҳаларга эътибор беринг:


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Феълингиз ёмонми? Даволанинг!\t10:55, 14 январь\tБаъзан ўз-ўзидан асабий, баъзида эса жиззаки бўлиб қоламиз. Яна бўлар-бўлмасга йиғлашимизни айтмайсизми? Тўғри, бу каби ҳиссиётлар атрофимиздаги воқеа-ходисалар таъсирида ҳам юз беради. Аммо руҳшунослар фикрича организмдаги ўзгаришлар ҳис-хаяжонларнинг жунбушга келишига сабаб бўлар экан. Қуйида европалик руҳшуносларнинг тадқиқотларидан мисол келтирамиз. Агрессия\nҚувватсизлик Гипотония, милклар яллиғланиши, умуртқа поғонасидаги оғриқ, ўпка ва нафас йўлларига доир касалликларда кузатилиши мумкин.\nХафагарчилик Агар тушкун кайфиятингизнинг сабабини тушунолмасангиз қуйидаги аломатларга диққат қилинг. Эҳтимол сизда тиш билан боғлиқ безовталиклар, юрак ёки ҳазм қилиш фаолияти билан муаммолар бордир. Тумов ёки синусит бўлмаганмисиз? Текшириб кўринг!\nМанманлик Шуниси қизиқки, айрим инсонларга хос манманлик ҳам руҳият ва тана саломатлиги билан боғлиқ бўлиши мумкин экан. Хусусан ўз-ўзидан димоғдор бўлиб қолиш бўғимлар яллиғланиши, нафас йўллари, жигар фаолиятига доир ўзгаришларга ишора қилиши мумкин.\nХасад Кимгадир ҳасад қилишдан аввал жигарингиз, қорин ва ўт пуфагингиз саломатми, ўйлаб кўринг. Руҳшунослар фикрича, айнан ушбу аъзоларда хасталик бўлганида бировга ҳасад қилиш, бошқаларнинг ютуғини кўролмаслик туйғуси юзага келаркан.\nЖиззакилик Танадаги оғриқлар, уйқусизлик, бош соҳасидаги безовталиклар, қон босимининг кўтарилиши ёҳуд пастлаши шунингдек овқат ҳазм бўлмаслиги жиззакаликка сабаб бўлиши мумкин.\nҚўрқув Бу хис борасида шифокорлар ва руҳшуносларнинг фикри бўлинади. Бири қўрқувнинг соғлиқ билан боғлиқлиги йўқ деса, бошқаси аксини айтади. Қўрқув нафас йўлларининг сурункали касалликлари, бош оғриқлари, кўриш ва эшитиш қобилияти билан алоқадор ўзгаришларда учраши мумкин экан.\nУрушқоқлик Арзимас нарсаларга ҳам қўлини мушт тугиб, овозини баландлатадиган кишилар бавосил, юрак-қон томир тизими, оёқ томирларининг сиқилиши (спазм), буйрак ва сийдик йўли касалликларига диққат қилишлари лозим. Мутахассислар, айнан мана шу аъзоларда аниқланган хасталиклар жанжалкашликка туртки бўлади дейишади.


14 декабрь, 2018, 19:49\nБугун пойтахтимиздаги “Ўзэкспомарказ” Конгресслар залида ПФЛ томонидан Йилнинг энг яхшиларини тақдирлаш маросими бўлиб ўтди.\nУшбу жараённи SPORTS.uz интернет ахборот портали онлайн тарзда ёритиб борди.\n19:47 Қадрли дўстлар, шу билан бугунги тақдирлаш маросими ўз ниҳоясига етди. Сизлар билан яқин икки соат давомида Шаҳзод Холбоев бирга бўлди. Саломат бўлинг!\n19:45 "Йил якуни ажойиб тарзда ўтмоқда. Барча ғолиблар ўз совринларига муносиб иш олиб боришди.\nЯнги йилда барчага омад, зафарлар тилаб қоламан. ОЧЛда иштирок этадиган жамоаларга, БААдаги Осиё кубогида иштирок этадиган Ўзбекистон миллий терма жамоаси ва мартда курашга қўшиладиган олимпия терма жамоасига омадлар тилаб қоламан".\n© Миржалол Қосимов ("Бунёдкор" бош мураббийи)\n19:41 "Бу йилги мавсум биз учун қизиқарли ўтди. Қўлдан келганича, баҳоли қудрат ишладик ва ПФЛ ишларимизни юқори баҳолагани учун раҳмат.\n"Насаф" номини юқори кўтаришда айнан бизнинг ҳам хизматимиз бўлганидан жуда шодман".\n© Ренат Эрназаров (Йилнинг энг яхши матбуот хизмати - "Насаф" матбуот котиби)\n19:37 "Мазкур мукофотни қўлга киритганимдан хурсандман. Мураббийларим, жамоадошларимнинг бугунги ғалабада ҳиссаси катта. Айниқса, Владислав Ханнинг бундаги хизматлари катта.\nБугунги кунда аёллар футболига эътибор ажойиб. Бунинг учун раҳбарларга раҳмат".\n© Нилуфар Қудратова (Йилнинг энг яхши аёл футболчиси, "Севинч")\n19:36 Саҳнада Ўзбекистонда хизмат кўрсатган артист - Райҳон\n19:34 Тиаго Безерра - Йилнинг энг яхши футболчиси. Тиаго ортда қолган мавсумда “Пахтакор” жамоасининг энг асосий фигураси сифатида гавдаланди ва PEPSI Суперлига-2018 давомида 17 та гол киритиб, чемпионат тўпурари бўлишга муваффақ бўлди. Қолаверса, “Пахтакор” жамоасининг кумуш медалларига эга чиқишида салмоқли хисса қўшди.\nФутболчининг ўзи фарзанди бетоблиги сабаб Тошкентга кела олмади ва унинг номидан "Пахтакор" вакили Жафар Ирисметов совринни қабул қилиб олди.\n19:31 Навбат Йилнинг энг яхши футболчисини аниқлашга. Номзодлар Марат Бикмаев ("Локомотив"), Тиаго Безерра ("Пахтакор"), Жавлон Иброҳимов ("Бунёдкор"). Ғолибни ПФЛ бош директори Омон Ғофуров эълон қилади\n19:29 Андрей Фёдоров - йилнинг энг яхши мураббийи. Совринни "Локомотив" номидан клуб бош директори Тўлабек Акрамов қабул қилиб олди.\n19:27 Йилнинг энг яхши мураббийи аниқланади. Уни МОҚ бош котиби Жасур Матчонов эълон қилади\n19:26 Йилнинг энг яхши матбуот хизмати - "Насаф"\n19:25 Йилнинг энг яхши маркетинг хизмати - "Навбаҳор"\n19:20 "Жамоамизда бироз пасайиш бўлди. Умид қиламанки, келгуси йили амалга ошмаган ишларни рўёбга чиқарамиз.\nФутзалдаги форматнинг ўзгариши ҳам яхши бўлди. Мухлислар учун ҳам, футзалчилар учун ҳам қизиқарли ўтди".\n"Ардус"нинг тарқалиб кетиши футзалимиз учун катта йўқотиш бўлди. Режалар? Биринчи навбатда ОЧЛда яхши натижага эришиш. Ҳа келгуси йили АГМК футзал клуби ҳам, футбол клуби ҳам ОЧЛда иштирок этади ва бу жуда ажойиб\nМураббийлар, жамоадошларимга катта раҳмат айтаман".\n© Жамолиддин Шарипов (Йилнинг энг яхши футзалчиси)\n19:19 Саҳнада Шохрух (репер)\n19:18 "Тўғриси кутмаган эдим. Ҳужумчининг вазифаси гол киритиш. Албатта бунда фақат менинг эмас, жамоадошларимнинг ҳам ғалабаси. Қолаверса, мухлисларга ҳам раҳмат айтаман".\n© Шерзод Ҳакимов (Мавсумнинг энг чиройли голи муаллифи)\n19:12. Йил рамзий терма жамоаси аниқланди\nИгнатий Нестеров ("Локомотив"), Фарруҳ Сайфиев ("Пахтакор"), Анзур Исмоилов ("Локомотив"), Игорь Голбан ("Насаф"/"Навбаҳор") , Мурол Холмуҳаммедов ("Қўқон-1912"), Икром Алибоев ("Локомотив"), Йован Жокич (АГМК), Жавлон Иброҳимов ("Бунёдкор"), Марат Бикмаев "Локомотив"), Бобир Абдуҳолиқов ("Насаф), Тиаго Безерра ("Пахтакор").\n19:11 Майдонда Илҳом Бойсариевнининг ҳаётини сақлаб қолган Улуғбекка "Йил жасорати" мукофоти топширилди\n19:09 Мавсумнинг энг чиройли голи муаллифи Шерзод Ҳакимов ("Нефтчи")\n19:07 Мавсумнинг энг чиройли голи аниқланади. Номзодлар Ҳайдаров, Йелич, Шихов, Ҳакимов, Нагаев.\n19:05 Элдор Суюнов - йилнинг энг яхши дарвозабони\n19:03 Навбат йилнинг энг яхши дарвозабонини аниқлашга. Уни Павел Бугало аниқлаб беради\n18:59 Бу орада эса Гулсанам Мамазоитова ўзининг дилтортар қўшиқлари билан йиғилганларга хушкайфият улашмоқда\n18:58 Ўтган мавсум анча қизиқарли тарзда ўтди ва рақобатга бой бўлди. Мухлислар жамоамизни тинимсиз тарзда қўллаб-қувватлаган мухлисларга раҳмат\n© Остон Ўрунов (Йилнинг энг яхши ёш футболчиси)\n18:56 "Севинч" аъзоси Нилуфар Қудратова йилнинг энг яхши аёл футболчиси деб топилди. Унга мукофотни Гулсанам Мамазоитова топширди\n18:53 "Насаф" фэйр-плей мукофоти соҳиби\n18:50 Илҳом Шодиега ПФЛнинг "Йил ифтихори" мукофоти соврини топширилди. Унинг 6 нафар қизининг бештаси профессионал футбол билан шуғулланади\n18:47 Навбат бадиий қисмга. Саҳнада "Афруз" гуруҳи\n18:45 Мавсум тўпурари "Пахтакор" аъзоси Тиаго Безеррага "Олтин бутса" топширилди. Унга мукофотни Жафар Ирисметов топширди\n18:45 Остон Ўрунов йилнинг энг яхши ёш футболчиси деб топилди\n18:43 Навбат йилнинг энг яхши ёш футболчисини аниқлашга. Номзодлар Бобир Абдиҳолиқов, Жасурбек Жалолиддинов ва Остон Ўрунов! Ғолибни Эктор Купер аниқлаб беради\n18:41 Йилнинг энг яхши футзалчиси - Жамолиддин Шарипов АГМК\n18:40 Даставвал йилнинг энг яхши футзалчиси номи эълон қилинади. Уни ўзбек спорт журналистикаси отахони - Ахбор Имомхўжаев аниқлаб беради.\n18:38 Мавсум давомида кўплаб ўйинларини жонли равишда кўрсатган МТРК "Sport" телеканали директори Зоҳид Каримовга ҳам махсус соврин топширилди.\n18:37 Суперлига бош ҳомийси Pepsi савдо белгиси учун махсус мукофот топширалади. Совринни ПФЛ бош директори Омон Ғофуров топширди\n18:35 Маросим бошланди! Бошловчи Даврон Кабулов\n18:33 Ўзбекистон миллий терма жамоаси бош мураббийи Эктор Купер ҳам маросимда иштирок этмоқда\n18:29 Маросим бошланиш арафасида\n18:25 Масум тўпурари бўлишга ҳаракат қилдим. Мавсумдан кўнглим тўлди десам ҳам бўлади. Тўғри маъонада эса барибир кўнглим тўлмади. Яратилган вазиятлардан у қадар кўп фойдалана олмадим.\nНестеров дарвозасизини ҳали ишғол этмаганман. У юртимизнинг энг кучли дарвозабонларидан бири. Келгуси йили унинг дарвозасига тўп киритишга интиламан.\nБразилиялик Роналдонинг ўйинларига ҳавас қиламан. Ўзбек футболида эса Максим Шацкихнинг ўйинларини севиб томоша қилар эдим".\n© Бобир Абдуҳолиқов\n18:22 Йил яхши ўтди. "Қўқон-1912"да ҳам яхши ўйинлар ўтказдим ва терма жамоага жалб этилдим. Барчани кириб келаётган янги йил билан муборакбод этаман.\n© Ўткир Юсупов\n18:18 Халқаро майдонда Уругвай, Марокаш ва Сенегал билан ўйнадик. Мағлуб бўлган бўлсакда бу биз учун катта тажриба бўлди.\nДарвозабоннинг энг яхши футболчи бўлиши? Бу нарса анчадан буён амалга ошмай қолди. Албатта, дарвозабонлар ҳам бунга ҳақли. Игнатий Нестеров ҳам, Ўткир Юсупов ҳам мавсумни яхши ўтказишди.\n© Элдор Суюнов\n18:11 Халқимизни кириб келаётган янги йил байрами билан табриклайман. Кубок финали жуда ҳам қизиқарли ва курашларга бой бўлди. Финал шу нарсани кўрсатдики, футболда иложсиз ишнинг ўзи йўқ. Футболчи ҳам, мураббий ҳам ўз устида мақсад сари кўпроқ ишласа, албатта ўз ниятига етади.\nФутболчи сифатида кўплаб совринларни қўлга киритганман. Аммо мураббий сифатида бу менинг илк совриним бўлди. Ҳам футболчи, ҳам мураббий сифатида Ўзбекистон кубогини фақатгина Миржалол Қосимов қўлга киритган эди ва улардан сўнг мен бўлдим.\nОЧЛда фақат Олмалиқ учун эмас, бутун Ўзбекистон номидан қатнашамиз. Биринчи навбатда гуруҳга чиқиш вазифаси қўйилган жамоамнинг олдига. АГМК учун қизиқарли мавсум бўлади. "Истиқлол" ва Саудия Арабистонининг "Ал-Наср" клублари қучсиз жамоалар эмас.\nСелекция ишларига эътибор қаратганмиз. Футболчилар билан оғзаки музокаралар ўтказяпмиз. Афсуски, ҳозирча буни расман амалга ошира олмадик ва катта минус. Тошкент ва Туркияда ҳам бир нечта йиғинлар ташкил этишни режа қилганмиз\nЯнвардаги Осиё кубогида Ўзбекистон миллий терма жамоасига омад тилайман ва футболчиларимизга мухлислик қиламиз".\n© Бахтиёр Ашурматов\n18:05 "Барчани мавсум якунланганлиги билан табриклайман. Мавсум омадли ўтди. Бу йилги формат барча учун янгилик бўлди ва бундай форматда чемпион бўлишнинг ҳам гашти ўзгача. Умуман олганда мавсумда камчиликлар ҳам, ютуқлар ҳам бўлди. Ўйлайманки, келгуси йил ташкилот мазкур камчиликларни тўғрилаб, чемпионатимизнинг қизиқарли ўтишини таъминлайди.\nБирор бир мураббийни алоҳида кўрсата олмайман. Кимдир мавсум аввалида, кимдир мавсум сўнггида ажойиб натижалар қайд этди. Бунда танлов қийин.\n"Локомотив" ёшлар жамоасида мураббий сифатида иш бошладим. Келажакда мазкур иш орқали ўз тажрибамни ошириб, мутахассис сифатида шаклланишга интиламан".\n© Темур Кападзе\n18:02 Остон Ўруновнинг ўйинлари ёқди. Ёш ва курашувчан йигит. Бундай футболчилар келажакда терма жамоамизда ҳам ўзларини кўрсатишади.\n© Одил Аҳмедов\n17:58 Барчани кириб келаётган янги йил билан табриклайман. Ўтган мавсум мен ва "Локомотив" учун алоҳида аҳамият касб этди. Мавсумни яхши бошлай олмадик ва бу нарса мураббийлар алмашинувига олиб келди. Учинчи ва тўртинчи даврада ажойиб ўйинлар кўрсатиб, чемпион бўлдик.\n"Сеул"нинг қизиқиши Жакартадаги Осиё ўйинлари вақтида пайдо бўлган эди. Йил сўнггида эса улардан расмий таклиф бўлди ва трансфер амалга ошди. Менинг трансферимдан "Локомотив" ҳам яхшигина фойда кўрди".\n© Икром Алибоев\n17:55 Маросимга йиғилган меҳмонлар ўз жойларини эгаллашмоқда\n17:50 Мазкур тадбирда ортда қолган мавсум давомида ўзини ҳар томонлама кўрсатиб, мухлис-у мутахассислар олқишига сазовор бўлган энг яхшиларни тақдирланади.\nШунингдек, “Йил жасорати” ва “Йил ифтихори” деган совринлар ҳам бор, анча қизиқ. ПФЛ рамзий терма жамоаси ҳам эълон қилинади.\nНоминатцияда фан клуб мухлислар юуналиш ёқми\nИлхом Шодиевга бўлса кере


Префикс – medu.uz – Дорилар ҳақида маълумотлар ўзбек тилида\nHome Йўриқномалар Префикс\nПрепаратнинг савдо номи: Префикс®\nТаьсир этувчи моддалар (ХПН): цефпрозил\nДори шакли: кобиқ билан қопланган таблеткалар ва суспензияни тайёрлаш учун кукун\nфаол модда: цефпрозил моногидрат (500 мг цефпрозилга эквивалент);\nёрдамчи моддалар: микрокристаллик целлюлоза, натрий крахмал гликолят, магний стеарат.\nфаол модда – цефпрозил моногидрат, 3000мг (60мл) ва 5000мг (100 мл) цефпрозилга эквивалент;\nёрдамчи моддалар – микрокристалл целлюлоза, кросповидон, ремофор RH 40, сахароза, глицин, аспартам, сувсиз лимон кислотаси, коллоид кремний диоксиди, натрий бензоати, натрий хлори, банан ва ниқобловчи ароматизатор.\nқобиқ: Opadry YS-1 7003 (Титан диоксиди, HPMC 3 cP – METHOCEL E3-LV, HPMC 6 cP – METHOCEL E6-LV, PEG 400 NF, Полисорбат 80, Симетикон эмульсияси).\nТавсифи: Оқ рангли, овал шаклли, бир томони чизиқли, қобиқ билан қопланган таблеткалар. Сарғиш – оқ рангли, ванил ва банан ҳидли кукун.\nФармакотерапевтик гурухи: антибиотиклар (цефалоспаринлар гурухи).\nАТХ коди: J01DA41\nII авлод цефалоспоринлар гурухига мансуб яримсинтетик антибиотик. Бактерияларнинг бир ёки бир неча пенициллин боғловчи оқсиллари (ПБО) билан боғланиб, хўжайра деворининг мукопептидларини синтезини ингибиция килади, улар ўз навбатида бактерияларнинг хужайра девори пептидогликонларининг транспептидациясини тормозлайди (хужайра деворини биосинтези ингибиция килади).\n– In vitro шароитида граммусбат ва грамманфий бактериаларини кенг доирасига нисбатан фаоликка эга:\n– Аэроб граммусбат микроорганизмлар: Staphylococcus aureus, (шу жумладан β-лактамазаларни ишлаб чиқарадиган штаммлари), Streptococcus pneumonia, Streptococcus pyogenes, Enterococcus durans, Enterococcus faecal, Listeria monocytogenes, Staphylococcus epidermidis, Staphylococcus saprophyticus, Staphylococcus warneri, Streptococcus agalactiae, Streptococci (Groups C, D, F, and G) viridans group Streptococci.\n– Аэроб грамманфий микроорганизмлар: Haemophilus influenzae, (шу жумладан β-лактамазларни ишлаб чиқарадиган штаммлари), Moraxella (Вranhamella) catarrhalis (шу жумладан β-лактамазларни ишлаб чиқарадиган штаммлари), Citrobacter diversus, Escherichia coli, Klebsiella pneumonia, Neisseria gonorrhoeae, (шу жумладан β-лактамазаларни ишлаб чиқарадиган штаммлари), Proteus mirabilis, Salmonella spp., Shigella spp, Vibrio spp, Acinetobacter, Enterobacter, Morganella morganii, Proteus vulgaris, Providencia, Pseudomonas ва Serratia га нисбатан фаол эмас.\n– Анаэроб микроорганизмлар: Рrevotella (Bacteuoides) melaninogenicus, Clostridium difficile, Clostridium Perfringens, Fusobacterium spp., Propionibacterium acnes.\nBacteuoides fragilis гурухининг кўпчилик штаммлари препаратга чидамли.\nEnterococcus faeciumга қарши фаол эмас.\nИчга қабул қилингандан кейин препаратнинг 95% ўзлаштирилади. Овқат билан буюриш сўрилиш даражасига таъсир қилмайди. Плазма оқсиллари билан боғланиши тахминан 36% ни ташкил қилади ва 2 мкг/мл дан 20 мкг/мл гача диапазондаги концентрацияга боғлиқ эмас.\nБуйрак фаолияти мейёрида бўлган шахсларда бир неча дозалардан кейин плазмада тўпланиши кузатилмайди. Ярим парчаланиш даври ўртача холларда 1-1,4 соатни ташкил қилади. Антацид воситалар билан бирга буюрилганида биокиришаолишлиги ўзгармайди. Препаратнинг буйрак клиренси ўртача холларда 1,78-2,53 мл/мин /кг ташкил қилади.\nБуйрак орқали калава фильтрацияси ва найчалар секрецияси йўли билан чиқарилади. Препаратнинг дозасини тахминан 54-70% сийдик билан ўзгармаган ҳолда чиқарилади. Буйрак фаолияти меъёрида бўлган катталарда препарат 250 мг, 500 мг ёки 1 г дозаларда қабул қилинганидан кейин, препаратнинг сийдикдаги концентрацияси биринчи 4 соат давомида мувофиқ 700, 1000 ва 2900 мкг/млни ташкил қилади.\nБуйрак фаолияти пасайган пациентларда плазмадаги ярим парчаланиш даври буйрак фильтрациясининг даражасига қараб, 5,2 соатгача ошиши мумкин. Буйрак фаолияти умуман бўлмаган беморларда плазмадаги ярим парчаланиш даври 5,9 соатгача ошади. Ярим чиқарилиш даври (Т1/2) гемодиализ вақтида қисқаради. Жигар фаолиятини бузилишлари бўлган пациентларда ярим парчаланиш даври тахминан 2 соатгача ошади. Жигар фаолияти бузилишлари бўлган пациентлар учун ўзгариш катталиги дозани тўғирланишини кафолатламайди.\nЮқори (фарингит, ўрта отит, ўткир синусит) ва қуйи (бронхит ва пневмониялар) нафас йўлларининг инфекциялари:\nТери ва юмшоқ тўқималарнинг асоратланган ва асоратланмаган инфекциялари (одатда жаррохлик дренажини талаб қиладиган абцесслар).\nСийдик чиқариш йўлларининг ўткир асоратланмаган инфекциялари (шу жумладан ўткир цистит)да кулланилади.\nПрепаратни перорал буюрилади.\nЁши /инфекциялар Доза (мг) Доза (мл)\nКатталар ва 13 ёшдан катта болалар\nЮқори нафас йўлларининг инфекциялари: фарингит, тонзилит 24 соатда 500 мг 10 мл/24ч\nСинуситлар (ўртача ва оғир инфекцияларда янада юқорироқ дозаларда ишлатилиши керак) 12 соатда 250 мг ёки 12 соатда 500 мг 5 мл/12ч ёки\nҚуйи нафас йўлларининг инфекциялари: бронхитлар ва пневмониялар 12 соатда 500 мг 10 мл/12ч\nТери ва юмшоқ тўқималарнинг инфекциялари: (асоратланган ва асоратланмаган) 12 соатда 250 мг, 12 соатда 500 мг ёки 24 соатда 500 мг 5 мл /12ч,\n10 мл /12ч ёки 500мг/24ч\nСийдик-чиқариш йўлларининг ўткир асоратланмаган инфекциялари, ва шу жумладан ўткир цистит.\n10 мл /24ч\n2 -12 ёшли болалар (суспезия)\nЮқори нафас йўлларининг инфекциялари: фарингит, тонзиллит 12 соатда 7,5 мг/кг 0,15 мл/кг/12ч\nТери ва юмшоқ тўқималарнинг инфекциялари: (асоратланган ва асоратланмаган) 12 соатда 20 мг/кг 0,4 мл/кг/12ч\n6 ойликдан 2 ёшгача бўлган болалар (суспензия)\nЮқори нафас йўлларининг инфекциялари: ўрта отит, синусит 12 соатда 15 мг/кг\n12 соатда 7,5-15 мг/кг 0,3 мл/кг/12ч\n0,15 -0,3 мл /кг/12ч\nStreptococcus pyogenes томонидан чақирилган инфекцияларда препарат камида 10 кун қабул қилиниши керак.\nСуспензия кукунини тозаланган ёки қайнатиб совутилган сув билан аралаштириб тайёрланади. 60 мл суспензияни тайёрлаш учун (номинал хажм) 30 г кукун сақлаган флаконга ундаги белгисигача сув қўшилади (хақиқий хажм – 60 мл суспензия).\n100 мл суспензияни тайёрлаш учун (номинал хажм) 50 г кукун сақлаган флаконга ундаги белгисигача сув қўшилади (хақиқий хажм – 100 мл суспензия).\nТайёрланган суспензияни яроқлилик муддати 25°С дан юқори бўлмаган хароратда 14 кун.\nФлакондагини қабул қилишдан олдин бир хил суспензия ҳолатигача келгунича яхшилаб чайқатилади. Бир хил суспензия 5 мл да 250 мг цефпрозил сақлайди.\nТайёр суспензияни дозалаш мақсадида ўлчов қошиқ қўлланади. Суспензияни бевосита қабул қилгандан кейин болага оғиздаги суспензиянинг қолган қисмини ювиб ютиши учун болага бир неча қултум чой ёки шарбат берилади.\nҚошиқ ишлатилгандан кейин оқар сув билан ювиб, қуритилади ва препарат билан бирга сақланади.\nНожўя реакциялари бошқа перорал цефалоспаринларникига ўхшаш.\nМеъда-ичак йўллари томонидан: Диарея (2,9%), кўнгил айниши (3,5 %), қусиш (1%).\nЖигар ферментларининг фаоллигини ўзгариши: АСТ (2%), АЛТ (2%), ишқорий фосфатни (0,2%) ва билирубин қийматини (<0,1%) ўзгариши.\nТери – аллергик реакциялари: Тошма (0,9%), эшакеми (0,1%). Бундай реакциялар катталарга қараганда болаларда кўпроқ қайд этилган ва улар даволаш тўхтатилганидан кейин бир неча кун давомида йўқолади.\nМарказий нерв тизими томонидан: бош айланиши (1%), гиперфаоллик, бош оғриғи, асабийлик, уйқусизлик, онг чалкашуви, уйқучанлик. Уларнинг ҳаммаси қайтувчи бўлган.\nГематологик кўрсаткичлар: Лейкоцитлар (0,2%), эозинофиллар (2,3 %) миқдорининг камайиши.\nСийдик–чиқариш тизими томонидан: қондаги мочевина азоти (0,1%), зардоб креатинини (0,1%) ошиши.\nБошқалар: Бичилиш ва суперинфекция (1,5%), жинсий аъзоларини қичиши ва вагинит (1,6%).\nАминогликозид ва цефалоспорин антибиотиклари бир вақтда қабул қилинганида нефротоксик таъсирлари ривожланган. Пробеницид билан бир вақтда юборилиши цефпрозил учун AUC қийматини икки марта оширган.\nцефпрозил ва бошқа цефалоспоринларга юқори сезувчанлик.\nанамнезидаги қон кетишлар ва меъда-ичак йўлларининг касалликлари, шу жумладан носпецифик ярали колит.\n6 ойгача бўлган болалар (суспензия учун).\n13 ёшгача бўлган болалар (таблетка учун).\n“Халқали” диуретиклар (фуросемид) ва аминогликозидларни бир вақтда қабул қилиш найчалар секрециясини секинлаштиради, буйрак клиренсини камайтиради, плазмадаги концентрациясини оширади ва Т1/2 узайтиради, нефротоксик таъсирни пайдо бўлиш хавфини оширади. Препарат аминогликозидлар билан мажмуада аддитив таъсир қилади, аммо баъзида таъсирининг синергизми кузатилиши мумкин.\nСийдикда глюкоза миқдорини глюкозоуриядаги фермент – тестлар билан эмас, балки Бенедикт реактиви ёки Фелинг эритмаси ёрдамида аниқланганда цефалоспорин антибиотиклари сохтамусбат реакцияларга олиб келиши мумкин. Сохтаманфий реакциялар қонда глюкоза учун феррицианид тестида пайдо бўлиши мумкин. Цефпрозилни қонда бўлиши креатининни плазмада ёки сийдикда ишқорий-пикрат усули билан тахлилига халақит қилмайди. Ўртача ва оғир ҳолларда суюқликлар ва электролитларни, оқсил қўшимчаларини тўғирлашга эътибор қаратилиши керак. Буйрак етишмовчилиги маълум бўлган ёки гумон қилинган пациентларда синчков клиник кузатувлар ва мувофиқ лаборатория текширишлари даволанишдан олдин ва даволаниш вақтида қилиниши керак. Бу пациентларда умумий суткалик доза, плазмада бундай шахсларда одатдаги дозада кузатиладиган антибиотикларнинг концентрациясини юқори ва/ёки узоқ муддат сақланиши туфайли, камайтирилиши керак. Цефалоспаринларни бир вақтда кучли сийдик хайдовчи воситалари билан даво олаётган пациентларга эҳтиёткорлик билан буюриш лозим, чунки бу агентлар буйракларга салбий таъсир қилади.\nПрепаратни меъда-ичак касалликлари бўлган, айниқса сохтамембраноз колити бўлган шахсларга эҳтиёткорлик билан буюриш лозим.\nДоза ошириб юборилганида ножўя самаралар кучайиши мумкин. Дозани оғир ошириб юборилганда, айниқса буйраклар фаолиятини бузилишлари бўлган пациентларда, гемодиализ цефпрозилни организмдан чиқарилишига ёрдам беради.\n«Префикс®», қобиқ билан қопланган таблеткалар 500 мг дан, №10, №14, №20\n«Префикс®» 250 мг/5мл, 60 мл суспензияни тайёрлаш учун кукун, комплектда 5 мл ҳажмли пластик қошиқчаси билан.\n«Префикс®» 250 мг/5мл, 100 мл суспензияни тайёрлаш учун кукун, комплектда 5 мл ҳажмли пластик қошиқчаси билан.


07:34, 22.10.2021 // 72094\n«Дарё» «Муҳожирлар ҳаёти» лойиҳаси доирасида хорижда меҳнат қилаётган ўзбекистонликларнинг ҳаётини ёритишда давом этади. Бу галги қаҳрамонимиз — беш йилдан буён Туркияда ишлаётган 53 ёшли муҳожир аёл.\nБеш йилдан буён Туркияда ишлайман. Ёшим 53 да. Тўрт фарзандим, бир набирам бор. Қуда-андалиман, яқинда яна бир қизимни турмушга узатаман. Шунинг учун исмимни айтиш, ўзимни яхшироқ таништириш мен учун бироз ноқулай. Тўғри тушунасиз деб ўйлайман.\nТуркияга келишдан мақсадим — эримнинг операцияси ва қизларимнинг ўқиши учун етарли миқдорда пул топиш бўлган. Беш йил давомида энага бўлиб ишладим, Аллоҳга беҳисоб шукр, аксарият мақсадларимга эришдим. Аммо пул топаман деб болаларимга энг керак бўлган вақтимда уларнинг ёнида бўлолмадим. Биринчи бор Туркияга кетаётганимда ўғлим 6 ёш эди, унинг 1-синфга чиққанини кўролмагандим. Орадан йиллар ўтиб яна ишлашга кетдим. Ўғлим 2021 йил мактабни битирди, бу сафар ҳам унинг қувончли кунини кўриш насиб қилмади.\nМусофирчиликда ўтган умрим менга катта дарс берди. Синалдим, алдандим, турли гап-сўзларга чидадим. Балки, менинг ҳаётим четга ишлашга кетмоқчи бўлган аёлларимизга ибрат бўлар деган мақсадда бошдан ўтказганларимни ҳикоя қилиб беришга қарор қилдим.\nАсли Хоразмда туғилиб ўсганман. Кўп қариндошларимиз пойтахтда таҳсил оларди. Уларнинг ортидан мен ҳам 10-синфни битириб, Тошкентга келганман. Ўша йили Тошкент давлат чет тиллари университети (ҳозирги Жаҳон тиллари университети)нинг немис тили факультетига ўқишга кирганман. У вақтлари бакалавриат таълими беш йиллик эди. Бешинчи курслигимда хоразмлик йигитга турмушга чиқдим, пойтахтда қолдик. Университетни тамомлаб, мактабда немис тилидан дарс бера бошладим.\nБир йилдан сўнг фарзандли бўлдим. Бу орада мактабимизда немис тили дарслари қисқартирилди. Кейин эса кетма-кет яна фарзандли бўлдим. Қайта ишга чиқмадим. Эрим ишлади, мен эса уйда болаларим тарбияси билан банд бўлдим.\nЙиллар ўтиб, турмуш ўртоғимда юрак етишмовчилиги касаллиги аниқланди. Шифокорлар эримнинг тузалиши учун операция қилдириш кераклигини айтди. Кўплар Ҳиндистондаги малакали мутахассисларга операция қилдириш кераклигини маслаҳат берди. Бироқ бизда бунинг учун етарлича пул йўқ эди.\nЭрим ишдан қолди, мен рўзғорни тебратиш учун давлат ташкилотига ишга кирдим. Топиш-тутишим яхши эди, лекин рўзғор ва болаларнинг харажатидан ортиб, операция учун пул йиға олмадим.\nЎша пайтда бир қўшним Туркияда ишларди. Мен ҳам унга ўхшаб, четга ишга кетишни ўйладим. Кириб гаплашдим, у олиб кетишга рози бўлди. Хўжайиним ва ота-онам билан маслаҳат қилиб, 2010 йилда илк бор Туркияга ишлашга келдим.\nБошида фирибгар ўзбек аёлга алданиб қолганман\nБиласизми, ҳаётда шундай вазиятлар бўлар эканки, сизни бегоналар эмас, айнан ўз миллатдошларингиз чув тушираркан. Мен ҳам бошида бир фирибгар ўзбек аёлига алданиб қолганман. Туркияга қўшнимга ишониб боргандим, у эса мени самарқандлик бир аёлга ишониб олиб борган экан.\nБоришимиз билан аёл паспортимни олиб қўйган. Ишлаган жойларимга мендан олдин келиб, маошимни олиб кетарди. Ўша пайтлари турмуш ўртоғимнинг мазаси йўқ, лекин мен уйга пул юбора олмасдим. Қайтиб кетай десам пулим ҳам, паспортим ҳам йўқ. Чорасизликдан жуда ёмон қийналганман. Орадан олти ой ўтиб, самарқандлик аёл паспортимни қайтариб берган. Шундан кейин олган маошларимни уйдагиларга юборишни бошлаганман.\nОнани яратмасин экан\nТуркияда аёллар асосан чақалоқлар ва ёши катта аёлларга энагалик қилади. Чунки ҳам ётоқ жой, ҳам ош-овқати тайин бўлади. Мен бошида уч ойлик эгизак чақалоқларга қараганман. Кечаси болага қараб ухламасдим, кундузи уй ишлари билан банд бўлардим. Вақт ўтиб, кучим етмай қолган. Кейин эса бошқа ишга — ёши катта аёлга қарашга ўтганман. Ўшанда ойлигим 600 доллар эди.\nУ пайтлари ҳозиргидай Telegram, Имо каби мессенжерлар йўқ эди (бўлса ҳам мен билмасдим). Пулни кўзим кўрмасди: маошимнинг ярмини телефонимга ташлаб, болаларимга қўнғироқ қилардим, тинмай хабар олардим. Боиси болаларим ҳали жуда ёш, катта қизим 16 да кичиги 6 ёшда эди. Болани болага омонат қилиб, бу ерларга келгандим (ҳозир қайси юрак билан чиқиб кетган эканман деб ўйлаб қоламан).\nМен уларнинг энг керакли даврида ёнида эмасдим. Кечалари йиғлаб чиқардим. Қиз бола экан қўрқаркансиз. «Болам қаердасан?», «Нима кийиб чиқиб кетяпсан?», «Ким билансан?» деб сўрайверардим. Ким билан ўртоқ бўлса, уларнинг ота-оналари билан боғланиб, «қизим фарзандингиз билан биргами?» деб хабар олардим.\nКўплар устимдан куларди. Мижғовсан, топган пулинг телефонга кетяпти дерди. Уй эгаларига ҳам ҳадеб телефонда гаплашишим ёқмасди. Лекин нима қилай, онани яратмасин экан. Ихтиёр ўзимда эмасди. Ўз-ўзидан хавотир олиб, телефон қилаверардим.\nҚизларимнинг бир кунини бўш қолдирмасдим. Уларни пазандалик, ҳамширалик, компьютер курсларига ўқитинг деб хўжайинимга пул юборардим.\nЭнди қайтиб Туркияга кетмайман дегандим, аммо...\nТопганларимни фақат фарзандларимнинг илм олиши учун сарфладим. Тайёрлов курсларига бердим, доим назорат қилдим. Алҳамдулиллаҳ, меҳнатларим самарасини бериб, иккила қизим ҳам Жаҳон тиллари университетига ўқишга кирди. Иккисини ҳам контрактда ўқитдик. Мен 2013 йил Ўзбекистонга қайтдим. Катта қизимни турмушга узатдик.\nЎзимизда турмуш ўртоғимни операция қилдирдик. Аммо жуда оғир ўтди. Эрим ҳаракатсизлиги сабаб ҳамма жойини яра босиб кетди. Бир йил тўшакка михланиб қолди. Ўзим қарадим. Ўша пайтлари ҳар хил гап-сўзлар тарқалган. Энди эринг ётиб қолади деб ҳатто ўзимга ҳам айтишган. Яшайверсангиз, ҳар хил одамни кўравераркансиз.\nОперациядан сўнг, анча қийналиб қолдик. Орада иккинчи қизимни узатдик. Қолаверса, ўғлим ҳам ўқишга тайёргарлик кўраётганди.\nЭрим оёққа турди, лекин оғир иш қилолмасди. Энди қайтмайман дегандим, бироқ боламнинг ўқиши учун 2019 йилда яна Туркияга ишлашга келдим.\nМен Туркияга дам олгани келмаганман\nТуркияда иш топиб берадиган ширкатлар кўп. Омадингиз келиб ҳалол ширкатга учрасангиз, иш топиб, унга ўрганиб кетгунингизча сизга ёрдам беради. Мен ҳам бир яхши инсон орқали Газиантеп шаҳридан иш топдим.\nҲозир машҳур бир оиланинг кекса онасига қарайман, у 86 ёшда. Ўзимиз алоҳида турамиз, юқори қаватимизда ўғли, пастимизда эса қизи яшайди. Яшаш жойимизда шароит зўр. Онахоннинг хонаси ҳам алоҳида, менга ҳам алоҳида хона, ҳаммом, ҳожатхона берилган. Коммунал тўловлар, еб-ичиш, хуллас, ҳамма нарса иш берувчи ҳисобидан.\nОйлигим 550 доллар. Туркияда ишлаганларга ҳафтада бир кун изн, яъни дам олиш куни берилади. Хоҳлаганлар олади, хоҳламаганлар ўша куни ҳам ишлайверади. Ўша кун учун 50 лира (тахминан, 5 доллар) пул берилади.\nШартнома тузилаётганда «мен дам олишга келмаганман, борадиган жойим ҳам йўқ. Ўша кунимга ҳисоблаб, пулимни берсангиз ишлайвераман» деганман. Мен кетган кунларим қизи қарарди. У изн куни учун 50 лира эмас, 100 лира беришини айтган. Мен дам олмасдан ишлайман. Агар жуда зерикиб кетсам, онахон билан ён-веримиздаги супермаркетларга чиқамиз. Айланиб келамиз.\nТуркияда ишлайдиганларнинг аксарияти олий маълумотли\nТуркияда жуда кўп ўзбек аёллари ишлайди. Аксарияти водий, Самарқанд ва Хоразмдан. Айниқса, мен ишлаётган шаҳарда (кварталда) ўзбек муҳожирлари жуда кўп. Ҳар бирининг ўз ҳикояси бор. Бири ёшгина туриб бева қолган, бирининг бошига мусибат тушган, яна кимдир ўқиб, бўш вақтида ишлайди. Эр-хотин келиб ишлаётганлар ҳам бор. Кўпчилиги болалар ва катталарга қарайди, уй тозаловчи бўлиб ишлайди. Энг ачинарлиси, муҳожирларнинг аксарияти олий маълумотли.\nАфсуски, мусофирлар орасида нотўғри ишлар билан шуғулланаётганлари ҳам бор. Эшитиб турамиз. Афсуски, бироқ улар сабаб болам-чақам деб ишлаб юрган аёлларнинг ҳам номи ёмон отлиққа чиқади. Шу сабаб кўпчилик Туркия, Дубайда ишлайдиган аёллар ҳақида одатда ёмон хаёлга боради. Мен ҳам бошида қизларим бўлгани учун Туркияда ишлаётганимни ҳаммадан яширганман. Болаларимга ҳам мени Туркияда ишлаяпти деманглар, қолаверса, олий маълумотлиман уяламан, дердим.\n«Ҳар ерни қилма орзу, ҳар ерда бор тош-у тарози» дейилганидай, Туркияда ишлашнинг ҳам ўзига яраша қийинчиликлари бор.\nБироқ ҳалол ишлаган одам ишини, ўрнини топиб кетади. Масалан, ишга кираётганимда шифокор кўригидан ўтказиб, кейин олишган. Сил, ОИТС, турли юқумли тери таносил касалликлари йўқми деб қон таҳлилларини топширтиришган. Негаки буни кўпчилик оилалар талаб қилади.\nЁлғиз аёлга осон эмас\nЎзим кўп китоб ўқишини яхши кўраман. Мутолаа қилиш мени ёлғизлик, хасрат, умидсизликдан қутқаради. Шеър ҳам ёзиб тураман. Ўшанда болаларимни ташлаб кетаётиб, самолётда қуйидаги мисраларни ёзганман:\nРўзғор юкин ортиб елкага,\nАёл чиқиб кетар қаерга?\nЖондан азиз қоракўзларин,\nТопширади ёлғиз Аллоҳга.\nАллоҳ ризқин сочган қаёққа?\nЯна билмас қайси томонга.\nЖоҳиллардан безган бу аёл,\nЁлворади ёлғиз Аллоҳга.\nСиз бормангиз ёмон хаёлга\nОсон тутманг «ёлғиз» аёлга.\nБолаларимни ўйлаб, хаста онамнинг олдига бормаганман\nҲаётимдаги энг катта армоним ҳақида айтмоқчиман. Токи одамлар мен каби бир умр пушаймон бўлиб юрмасин.\nОнам раҳматли онкологик касалликка чалинган эди. Тошкентда операция қилдирганмиз. Операция яхши чиқди дейишган, аммо уларнинг аҳволи яхши эмасди. Қишлоқда айни ёз пайти, иш кўп, онамга қарашга боқувчи керак бўлган. Кундузи қараб кетишарди, аммо кечаси ҳам ёнида бир одам бўлиши керак эди. Мен аҳмоқ, оқибатсиз эса Тошкентда болаларимни кимга ташлаб келаман деб онамнинг ёнига бормаганман. Ваҳоланки, болаларим катта бўлиб қолганди.\nТуркиядалигимда мана пул учун болаларингни ташаб келдинг-ку, керак бўлса памперс кийдириб ишлаяпсан-ку, наҳотки бир ой волидангга қарамадинг деб ич-этимни еганман. Виждон азобига чидолмай йиғлаганман.\nТуркиядан келиб, ёнларига борганман. Ўшанда бир ҳафта ёнларида бўлганман, жуда қувонгандилар... Онажоним 2015 йил Қурбон ҳайити байрамида қўлларимда жон бериб, бу дунёни тарк этдилар.\nНега дуоларини олиб, ёнларида бўлмадим деб ўзимга савол бераман. Тўғри, онам ёлғиз эмасдилар, келинимиз, опа-сингилларим келиб турарди, аммо мен ҳам фарзанд эдим-ку деб жуда кўп афсус чекаман.\nБаъзида соғинчга чидаб бўлмайди\nМусофирнинг нони ширин, азоби минг яширин бўлади. Юрак юрагингизда фарзандлар дийдори, ватан соғинчи ўртайверади. Набирам бор беш ёш. Видеоқўнғироқ орқали гаплашсак, «Ойижон, қачон келасиз?» деб сўрайверади. «Вирус бор-да болажоним, самолёт учмаяпти» десам, у «Йўқ, йўқ, самолёт учяпти мен кўрдим, ниқоб тақиб чиқсангиз учиришади, келинг» дейди.\nФарзандлардан ҳам набираларнинг хасратига чидаш қийин экан, аввалари ота-онам айтса ишонмасдим. Баъзан шундай истак туғиладики, кошки ҳозир шу дақиқанинг ўзидаёқ, уйимда, фарзандларимнинг олдида бўлиб қолсам деб ўйлайман, йиғлайман. Яна ўзимни босаман, бор дардимни жойнамозга тўкаман, ўша ердан ҳаловат топаман.\nБу туйғуларни ҳис қилишни, бегона юртларга келишни ҳеч бир бир аёлга раво кўрмасдим.\nИкки фарзандим бюджетга ўқишга кирди\nТўғри, мен бегона юртларда болаларимдан узоқда бўлдим. Аммо улар юзим ёруғ қилиб, меҳнатларимни зое кетказишмади. Ўтган йили учинчи қизим Тошкентдаги нуфузли бир олийгоҳга давлат гранти асосида ўқишга кирди. «Ойижон, бу сизнинг меҳнатларингиз, дуоларингиз» деб жавоб варақасида биринчи ўринда турганини жўнатган эди. Алҳамдулиллаҳ, бу йил ўғлим ҳам давлат гранти асосида университетга қабул қилинди.\nБаъзан инсон шунчаки эътибор кутаркан\nТурмуш ўртоғим афғон уруши қатнашчиси, соғлиғида жиддий муаммолар билан яшади. Аммо миннат бўлмасин деб бирор марта бу ҳақида ҳеч кимга айтмади. Доим ўзлари «Бурчимни бажарганман» дейдилар. Бир марта рағбат, табрик олмаганмиз. Майли, ҳеч қандай моддий рағбат кутмаймиз, лекин одам баъзан шунчаки эътиборга ташна бўларкан, кутаркан.\nҲозир ногиронлик нафақасига чиққанлар. Шукр, фарзандларим бошидалар, оиламиз бахтига соғ бўлсинлар.\nЯқинда фарзандларим бағрига, она юртимга бутунлай қайтмоқчиман. Қизларимни сўрашяпти, иншаоллоҳ, бориб тўйлар қиламан. Энди кетсам бу ерларга қайтиб келмайман деб умид қиляпман. Ёшим ҳам 55 га қараб кетяпти. Бироқ яна Яратган билгувчи. Боиси, 2013 йилда ҳам болаларимнинг олдида бўламан, қайтиб келмайман дегандим, лекин вазият яна Туркияга боришни тақазо қилганди. Хуллас, яна ортимга қайтаманми, йўқми буни вақт кўрсатади.


Токиода робот хорижий сайёҳларга манзилини кўрсатади\n10:23 / 04.10.2016\nКун чиқар юртда япон, инглиз ва хитой тилларида сўзлаша оладиган робот хорижий ва маҳаллий сайёҳларга меҳмонхонасига қандай қилиб тезроқ бориш ва кераксиз юкларни қаерда қолдириш мумкинлигини маълум қилади.\nРобот тажриба тариқасида Токио бекатининг ахборот бўлимида уч кунлик синовдан ўтади. NHK телеканалининг хабар қилишича, у сунъий ақл билан жиҳозланган бўлиб, тилни зудлик билан аниқлай олади ва ўша тилда мулоқотни давом эттиради. У, 200та саволга жавоб бериб, харитада кўрсата олади. Hitachi компанияси ишлаб чиққан робот меҳмонхоналар ёки шаҳарнинг диққатга сазовор жойларига қандай қилиб тезроқ бориш мумкинлигини, метронинг қайси бекатида поездга чиқиш ва тушиш ҳамда бошқа кўпгина фойдали маълумотларни бера олади.\nТажриба, Япония пойтахтини 2020 йилги Токио Олимпиадасига тайёрлаш борасидаги тайёргарликлардан биридир.\nG7 КХДРда ядро қуроли бўлишига ҳеч қачон кўнмайди – Япония\n13:45 / 23.04.2018\nЯпонияда сайёранинг энг кекса аёли ҳаётдан кўз юмди\n19:26 / 22.04.2018\nТокио марказида хато туфайли теракт хавфи эълон қилинди\n16:52 / 21.04.2018


MR Гинтридерм крем – Meducate.uz – Дорилар ҳақида маълумотлар ўзбек тилида\nMR Гинтридерм крем\nHome Йўриқномалар MR Гинтридерм крем\nПрепаратнинг савдо номи: MR Гинтридерм\nТаъсир этувчи моддалар (ХПН): бетаметазон + блотримазол + гентамицин\nфаол моддалар: бетаметазон дипропионати – 0,643 мг, клотримазол – 10 мг, гентамицин сульфати (гентамицинга ҳисобланганда) – 1,0 мг.\nёрдачми моддалар: тиббиёт вазелини, пропиленгликоль, цетостеарил спирти, вазелин мойи, макрогол цетостеарати, бензил спирти, натрий дигидрофосфати, фосфат кислотаси, натрий гидроксиди, тозаланган сув керакли миқдорда.\nТаърифи: оқ ёки оч сарғиш рангли гомоген крем.\nФармакотерапевтик гуруҳи: маҳаллий қўллаш учун глюкокортикостероид + замбуруғларга қарши восита + аминогликозид антибиотик сақловчи восита.\nАТХ коди: D07XC01\nЯллиғланишга қарши, аллергияга қарши, замбуруғларга қарши ва антибактериал таъсир кўрсатувчи мажмуавий препарат.\nБетаметазон глюкокортикоид, маҳаллий ялиғланишга қарши, аллергияга қарши, шишга қарши, антиэкссудатив таъсир кўрсатади.\nКлотримазол имидазол ҳосилалари гуруҳига мансуб, замбуруғларга қарши маҳаллий қўллаш учун восита. Клотримазол замбуруғларнинг ҳужайра мембранасининг таркибий қисми бўлган эргостерол синтезини бузилиши ҳисобига таъсир кўрсатадиган, кенг таъсир доирасига эга бўлган восита. Патоген дерматофитлар (Trichophyton rubrum, Trichophyton mentagrophytes, Epidermophyton floccosum, Microsporum canis), ачитқи ва моғор замбуруғларига (Candida spp., Torulopsis orbiculare) нисбатан фаол.\nГентамицин кенг таъсир доирали аминогликозид гуруҳига мансуб антитбиотик бўлиб бактерицид таъсир кўрсатади ва теридаги бирламчи ва иккиламчи бактериал инфекцияларни даволашда юқори самарадор восита. Гентамицин грамманфий бактериал, Pseudomonas aeruginosa, Aerobacter aerogenes, Escheria coli, Proteus vulgaris, Klebsiella pneumonia (А гуруҳидаги бета ва альфа гемолитик стрептококларга нисбатан сезгир штаммлар) ҳамда граммусбат бактериялар Streptococcus spp, Staphylococcus aureus (граммусбат коагулаза, грамманфий коагулаза ва баъзи пенициллиназа ишлаб чиқарадиган штаммлар) ларга нисбатан фаол таъсир қилади.\nПрепарат терапевтик дозаларда терига қўйилганида таъсир килувчи моддаларни тери орқали қонга сўрилиши жуда кам. Бетаметазоннинг терига кўйилгандаги сўрилиш жадаллиги эпидермал тўсиқнинг ҳолатига боғлиқ, яъни яллиғланиш ва тери каслликлари мавжуд бўлганда сўрилиши ошади. Окклюзион боғловларни қўллаш бетаметазон ва гентамициннинг тери орқали сўрилишини оширади ва бу ҳолат тизимли ножўя таъсирларни ривожланиш хавфи ошишини келтириб чиқариши мумкин.\nГлюкокортикостероидларга таъсирчан дерматозлар, препаратни компонентларига нисбатан таъсирчан микроорганизмалар келтириб чиқарадиган терининг иккиламчи инфекциялари натижасида пайдо бўлган асоратлар, терининг оддий ва аллергик дерматитлари (айниқса иккиламчи инфекцияланиш билан асоратланган дерматитлар), атопик дерматит (диффуз нейродермит), экзема, псориаз, дерматомикозлар (дерматофитиялар, кандидоз, ранг-баранг темиратки), айниқса чов соҳаси ва терининг катта бурмаларида жойлашганида, оддий сурункали темиратки (чекланган нейродермит), баланопостит.\nСиртга. Кремнинг кўп бўлмаган миқдори терининг шикастланган соҳаларига суткада 2 марта суртилиб, енгил ишқалаб қўйилади. Даволашнинг давомийлиги шахсий белгиланади ва касалликнинг нозологик шакли ва оғирлигига боғлиқ. Оёқ панжалари дерматомикозида даволашнинг ўртача давомийлиги 3-4 ҳафта. Агарда клиник яхшиланиш яқин вақтда юз бермаса, ташхисни аниқлаш ёки даволаш схемасини ўзгартириш керак.\nГентридерм препарати билан даволашда унинг ножўя таъсири камдан-кам ҳолатларда кузатилади ва бунда тери пигментациясини ўзгариши, гипохромия, ачишиш, эритема, экссудация ва қичишиш бўлади.\nБетаметазон келтириб чиқариши мумкин бўлган ножўя таъсирлар: (айниқса окклюзион боғловлар остида) ачишиш, қичишиш, тери қуриши, фолликулит, гипертрихоз, ҳусунбузар, гипопигментация, периорал дерматит, мацерация, иккиламчи резистент флора ривожланиши, терининг атрофияси, стриялар, терлаш.\nКлотримазол келтириб чиқариши мумкин бўлган ножўя таъсирлар: эритема, шўралаш, маҳаллий шиш, қичишиш, парестезиялар, тери мацерацияси, эшакеми.\nГентамицин келтириб чиқариши мумкин бўлган ножўя таъсирлар: гиперемия, қичишиш.\nУшбу йўриқномада кўрсатилган ножўя таъсирлар кузатилганда, препаратни қўллашни тўхтатиб, шификорга мурожаат қилинсин.\nПрепарат таркибига кирувчи бирон компонентга нисбатан бўлган юқори сезувчанлик, кўз касалликларида, одддий герпес, сувчечак, тери туберкулёзи, захмнинг (сифилис) тери кўринишлари, вакцинациядан кейинги тери реакциялари, очиқ жароҳатлар, 2 ёшгача бўлган болалар.\nҲомиладор аёлларда (айниқса Ι уч ойлиги).\nҲомиладорлик вақтида Гентридерм кремини маҳаллий қўллашда ижобий фойдаси ҳомила учун потенциал хафдан юқори бўлганда препаратни ишлатиш мумкин. Бундай ҳолларда препаратни қўллаш давомли бўлмаслиги ва тери қопламаларининг катта бўлмаган соҳаларибилан чекланиши керак. Препарат компонентлари кўкрак сути билан чиқарилиши номаълум бўлганлиги сабаб лактация даврида буюрилганида эмизишни тўхтатиш тавсия қилинади.\nПрепаратни бошқа дори воситалари билан ўзаро таъсирлари аниқланмаган.\nПрепаратни кўзга, терининг шикастланган жойлари ва очиқ яраларга тушишидан сақланиш керак. Чидамли бактериал ёки замбуруғли микрофлора пайдо бўлганида препаратни бекор қилиш ва мувофиқ даволашни буюриш керак. Болаларда катталарга қараганда тери қопламаларинингмайдони тана вазнига нисбати бўйича катталиги туфайли, шунингдек эпидермис етарлича ривожланмаганлиги учун препаратсиртга қўлланилганида, таъсир қилувчи модданинг пропорционал кўпроқ миқдори сўрилиши мумкин ва бинобарин, тизимли ножўя кўринишларнинг ривожланишини катта хавфи бор. Болаларда препаратни минимал қисқа муддат ва барча эҳтиёткорлик чораларига риоя қилиб қўллаш керак.\nГлюкокортикостероидларни юқори дозаларда узоқ вақт давомида қўллашда гиперкортицизм белгилари пайдо бўлиши кузатилади. Даволаш, препаратни аста-секин бекор қилиш, симптоматик даволаш. Зарурат бўлганида электролит мувозанатини тўғрилаш.\n10 г, 15 г, ёки 25 г дан алюминий тубаларда. Ҳар бир туба қўллаш бўйича йўриқномаси билан бирга картон қуттига жойланади.\nЛевофлоксацин АТМ22.03.2018Кейинги мақола


Расулуллоҳ соллаллоҳу алайҳи васалламнинг тўнғич куёвлари » Ўзбекистон янгиликлари – Zamin.uz\n23 июнь 2019, 13:06\nАбул Ос ибн Робиъ розияллоҳу анҳу\n“Абул Ос менга фақат рост гапирди. Ваъда бериб, ваъдасига вафо қилди”.\n(Расулуллоҳ соллаллоҳу алайҳи васаллам)\nАбул Ос ибн Робиъ Абшамий Қурайший барчага бирдай манзур бўладиган, жуда кўркам ва навқирон йигит эди. Тақдир уни барча неъматлар, шу жумладан, олий насл-насаб билан ҳам сийлаган эди. Шунинг учун у виқор, салобат, мардлик, вафо ва ота-боболар меросини эъзозлашда араб ёшларига намунага айланди.\nАбул Ос тижоратга муҳаббатни икки сафар, яъни қишки ва ёзги сафар соҳиблари бўлган Қурайшдан мерос қилиб олди. Унинг уловлари Маккадан Шомга тинимсиз бориб келарди. Карвонида юзта туя икки юзта одам бор эди. Маҳорати, ростгўйлиги ва омонатдорлигидан яхши хабардор бўлгани учун одамлар молларини ўзиникига қўшиб тижорат қилиши учун унга олиб келиб берар эди.\nАбул Оснинг холаси, Муҳаммад ибн Абдуллоҳнинг аёли, Хадича бинти Ҳувайлид уни ўз боласидек яхши кўрар эди. Уни шунчалар яхши кўрганидан нафақат қалбининг тўридан, балки уйидан ҳам у учун жой ажратганди. Муҳаммад ибн Абдуллоҳнинг ҳам Абул Осга муҳаббати Хадича бинти Ҳувайлидникидан кам эмасди.\nМуҳаммад ибн Абдуллоҳнинг хонадонида кунлар жуда тез ўтиб, катта қизлари Зайнаб балоғатга – муаттар бўйли атиргул каби гўзал бўлиб вояга етди. Қурайш улуғларидан кўпчилигининг ўғли унга совчи қўя бошлашди. Акси ҳам бўлиши мумкинми?!. Ахир у Қурайш қизларининг насл-насаб ва одоб-ахлоқ жиҳатидан энг пешқадами эди. Аммо уларга йўл қайда?! Улар билан Зайнабнинг ўртасини Макканинг энг забардаст йигитларидан бири Абул Ос ибн Робиъ тўсиб турарди.\nЗайнаб бинти Муҳаммад Абул Осга турмушга чиққанидан саноқли йиллар ўтиб, Макка водийлари илоҳий нур билан мунаввар бўлди. Аллоҳ таоло Муҳаммад соллаллоҳу алайҳи васалламни ҳидоят ва ҳақ дин билан пайғамбар қилиб жўнатди ва яқин қариндошларини огоҳлантиришни амр этди. Аёллардан у зотга биринчи иймон келтирганлар аёли Хадича, қизлари Зайнаб, Руқайя, Умму Гулсум ва Фотима эди. Бироқ куёвлари Абул Ос қизлари Зайнабни жуда яхши кўриб, эъзозласа-да, ота-боболарининг динидан воз кечишни хоҳламади.\nРасулуллоҳ соллаллоҳу алайҳи васаллам ва Қурайш ўртасида низо кучайиб кетгач, баъзиси баъзисига: “Шўрингиз қурисин, қизларини ўғлингизга олиб бериш билан Муҳаммаднинг ташвишини енгиллатиб қўйдингиз. Агар қизларини қайтариб юборсангиз, улар билан машғул бўлиб, сизни унитади”, – деди. Улар:\n– Бу қандай ҳам яхши фикр, – дейишди ва Абул Оснинг олдига бориб таклиф қилишди: – Эй Абул Ос, хотининг билан ажрашиб, уйига қайтариб юбор. Қурайш аёлларидан хоҳлаганингни сенга никоҳлаб берамиз.\n– Аллоҳга қасамки, унинг эвазига дунёнинг барча аёлларини таклиф қилсангиз ҳам аёлимдан ажралмайман, – деди.\nРасулуллоҳ соллаллоҳу алайҳи васаллам Мадинаи мунавварага ҳижрат қилиб, у ерда мусулмонлар сони орта бошлагач, Қурайш у зот билан уришиш учун Бадрда саф тортди. Абул Ос ҳам мажбуран улар билан чиқди. Чунки уни мусулмонлар билан уришишга хоҳиши ҳам, уларга ёмонлик қилиш нияти ҳам йўқ эди. Лекин қавми орасидаги мавқеи уни улар билан сафарга чиқишга мажбур этди. Бадр жанги Қурайшнинг мағлубияти билан якунланди. Бир қисми ўлдирилди, бир қисми асирга тушди ва яна бир қисми қочиб қутилди. Асирга тушганлар орасида Абул Ос ҳам бор эди.\nПайғамбар соллаллоҳу алайҳи васаллам асирларга ўзларини озод этишлари учун товон пули белгиладилар. Уни асирнинг қавми орасидаги мавқеи ва бойлигидан келиб чиқиб минг дирҳамдан тўрт минг дирҳамгача қилиб тайинладилар. Элчилар асирларни озод этиш учун Макка билан Мадинани орасида қатнай бошлашди. Зайнаб ҳам элчисини эри Абул Осни озод қилиш учун товон пули бериб Мадинага жўнатди. Юборган моллари орасига Абул Осга турмушга чиқаётганда онаси Хадича бинти Хувайлид совға қилган тақинчоқни ҳам солди. Тақинчоқни кўриб, Расулуллоҳ соллаллоҳу алайҳи васалламнинг муборак юзларини чуқур маҳзунликка бурканган шаффоф парда қоплади. Саҳобаларига қарата:\n– Зайнаб Абул Оснинг товонига мана бу молни жўнатибди. Агар асирини қўйиб юбориб, молини қайтариб беришни хоҳласангиз, шундай қилинг, – дедилар.\n– Албатта, эй Аллоҳнинг Расули, сиз учун шундай қиламиз, – дейишди.\nРасулуллоҳ соллаллоҳу алайҳи васаллам Абул Осни қўйиб юборишдан олдин, қизлари Зайнабни дарҳол Мадинага жўнатиб юборишни шарт қилиб қўйдилар. Абул Ос Маккага етиб бориши билан ваъдасига вафо қилишга шошилди. Хотинига сафарга таёрланишни буюриб, отасининг элчилари Маккадан узоқ бўлмаган жойда кутиб турганини айтди. Аёли учун озуқа ва уловини тайёрлаб, укаси Амр Робиъга уни бирга олиб бориб Расулуллоҳ соллаллоҳу алайҳи васалламнинг элчиларини қўлига топширишни тайинлади. Амр бин Робиъ камонини елкасига осиб, ўқдонини қўлига олди ва Зайнабни ҳавдажга ўтказиб, куппа-кундузи, очиқчасига, Қурайшнинг кўз ўнгида Маккадан чиқиб кета бошлади. Буни кўрган қавмнинг фиғони фалакка кўтарилди ва узоққа кетмасидан уларга етиб олиб, дўқ-пўписа қила бошлашди. Шунда Амр камонини тортиб, ўқдонини олдига қўйди ва:\n– Аллоҳга қасамки, ким Зайнабга яқинлашса, кўксига ўқ жойлайман, шу заҳоти тил тортмай ўлади, – деди.\nЗотан, Амр бирорта ўқи хато кетмайдиган ўткир мерган эди. Шунда Абу Суфён ибн Ҳарб унинг ёнига келиб:\n– Эй биродаримнинг ўғли, гаплашиб олгунимизча камонингни тушириб тур, – деди. У камонини туширди.\n– Сен тўғри иш қилмаяпсан... Зайнабни очиқчасига, ҳамманинг кўз ўнгида олиб чиқдинг. Ҳамманинг кўзи сизда. Бадрда мағлубиятга учраганимиз ва отаси Муҳаммад бизга қандай зарар етказганини, не-не улуғларимизни ўлдирганини арабларнинг барчаси билиб турибди-ку. Агар унинг қизини ҳозиргига ўхшаб, очиқчасига олиб чиқиб кетсанг, бошқа қабилалар бизни қўрқоқликда айблашади ва бизни обрўсиз, хор деб билишади. Уни олиб ортингга қайт ва бир неча кун эрининг уйида қолдир. Одамлар Қурайш уни қайтарганини гапира бошлагач, орамиздан яширинча олиб чиқиб, отасига жўнатасан. Ишон, Зайнабни ушлаб туришга ҳеч қандай эҳтиёжимиз йўқ, – деди. Амр рози бўлди ва Зайнабни олиб Маккага қайтди. Орадан саноқли кунлар ўтиб, уни Маккадан олиб чиқди, акаси айтгандай элчиларнинг қўлига топширди.\nАбул Ос аёли кетгандан кейин Маккада анча вақт турди. Макка фатҳидан озгини олдин Шомга тижорат билан чиқди. Юзта туя, бир юз етмишта одами билан Маккага қайтаётганида Мадинага яқин жойда Расулуллоҳ соллаллоҳу алайҳи васалламнинг қўшинларидан бири унга рўпара келиб, карвонини одамлари билан асирга олди. Абул Ос эса қочиб кетди. Тун тушгач, Абул Ос зулумат қўйнида Мадинага яширинча кириб олди ва Зайнабнинг олдига бориб ундан бошпана сўради. Зайнаб унга омонлик берди.\nРасулуллоҳ соллаллоҳу алайҳи васаллам бомдод намозига чиқдилар. Меҳробда туриб энди такбири таҳримани айтган эдилар, Зайнаб аёлларнинг суфасига чиқиб, баланд овозда:\n– Эй инсонлар, мен Зайнаб бинти Муҳаммадман. Абул Осга омонлик бердим. Сиз ҳам унга омонлик беринг, – деди. Пайғамбар соллаллоҳу алайҳи васаллам намоздан салом бергач, одамларга қайрилиб қарадилар ва:\n– Мен эшитган нарсани сизлар ҳам эшитдингизми?! – дедилар. Улар:\n– Ҳа, эй Аллоҳнинг Расули, – дейишди.\n– Нафсим қўлида бўлган Зотга қасамки, сизлар эшитган нарсани эшитмагунимча бу гапларнинг бирортасидан ҳам бехабар эдим. Мусулмонларнинг энг кичиги ҳам омонлик беради, – дедилар. Сўнгра уйларига кирдилар ва қизларига айтдилар: – Абул Оснинг ҳурматини жойига қўй. Аммо билиб қўй, сен унга ҳалол бўлмайсан”.\nСўнгра карвонни эгаллаб, одамларини асирга олган қўшин одамларни чақириб уларга дедилар:\n– Бу кишининг бизга ким эканини яхши биласиз. Агар унга яхшилик қилиб, молини қайтариб берсангиз, бизни хурсанд қилган бўласиз.\n– Молини қайтариб берамиз, эй Аллоҳнинг Расули, дейишди.\nУ молини олиш учун келганида:\n– Эй Абул Ос, албатта, сен Қурайшнинг обрўли одамисан. Шу билан бирга Расулуллоҳ соллаллоҳу алайҳи васалламнинг амакисининг ўғли ва куёви бўласан. Мусулмон бўлсанг, биз сенга бу молнинг ҳаммасини қайтариб берамиз. Шу ерда Макка аҳлининг молларини олиб қолиб ҳузур-ҳаловатда, биз билан Мадинада яшайсан, – дейишди.\n– Мени нақадар ёмон ишга, янги динимни хиёнат билан бошлашга чақираяпсиз, аксинча, мен аввал уларнинг омонатини қайтариб, кейин келаман, – деди.\nАбул Ос карвон ва ундаги молларни олиб Маккага қайтди ва барча ҳақдорларга ҳаққини адо қилиб бўлгач:\n– Эй Қурайш жамоаси, орангизда мендан молини олмаган бирор киши қолдими? – деб сўради.\n– Йўқ, Аллоҳ сени яхшилик билан мукофотласин. Сенинг вафодор, улуғ киши эканингга яна бир бор амин бўлдик, – дейишди улар.\n– Ҳақларингизни адо қилиб бўлдим. Мана энди Аллоҳдан бошқа илоҳ йўқ ва Муҳаммад Аллоҳнинг Расули деб гувоҳлик бераман... Аллоҳга қасамки, Мадинада Муҳаммаднинг ҳузурида мусулмон бўлишимдан молларимизни еб кетишни ирода қилган деб ўйлашингиз тўсган эди. Молларингизни қайтариб, зиммамдаги масъулиятдан қутилганимдан сўнг мусулмон бўлдим, – деди у.\nСўнгра чиқиб Мадинага, Расулуллоҳ соллаллоҳу алайҳи васалламнинг ҳузурларига жўнади. У зот Абул Ос ибн Робиъни эҳтиром билан кутиб олдилар ва жуфти ҳалоли Зайнабни қайтариб бердилар ва у ҳақида: “Абул Ос менга фақат рост гапирди. Ваъда бериб, ваъдасига вафо қилди”, – дедилар.\n“Ислом нури” жоме масжиди имом-хатиби А. Собиров\nЯнгиликлар » Ҳаёт тарзи » Расулуллоҳ соллаллоҳу алайҳи васалламнинг тўнғич куёвлари\n13:03 Энг бахтиёр аёллар


Кўзлар саломатлигига нималар хавф солади? - Yoshlar.com\nКўзнинг толиқиши, совуқ ҳаво, паст даражадаги намлик… Бундай нохуш ҳолатларда кўриш ўткирлигини қандай сақлаб қолиш мумкин?Кўзларимиз худди сезгир барометрга ўхшайди. Жисмоний толиқиш, сурункали уйқусизлик, фасллар алмашинуви унинг эътиборидан четда қолмайди. Айниқса, совуқ об-ҳавода кун қисқалиги, ҳарорат ўзгарувчанлиги ва ҳаво қуруқлигига жуда таъсирчан бўлади. Асосийси, кўзларимизни шу каби ҳолатларнинг зарарли таъсиридан ҳимояланишни ўргансак бўлгани.


26-июнь күни Қырғызстан мусылманлары басқармасы баслығы, муфтий Мақсетбек Токтамушев басшылығындағы Қырғызстан делегациясының Ферғана ўǝлаяты Сўх районына сапары шеңберинде жергиликли халық ўǝкиллери менен еки тǝреп ушырасыўы ѳткерилди.\nМийманларға Ѳзбекстан мусылманлары басқармасы баслығы, муфтий Усмонхон Алимов ҳǝзиретлери ҳǝм Дин ислери бойынша комитет баслығы Абдуғофур Аҳмедов ортақлық етти. Усы ушырасыўды еки тǝрептиң жергиликли халық ўǝкиллери шексиз миннетдаршылық ҳǝм үлкен қол шапатлаўлар менен қарсы алды.\nАтап ѳтиў керек, Ферғана ўǝлаяты Сўх районы тарийхы узақ ѳткен заманға барып тақалады. Атап айтқанда, чашма булығы да сондай. Бул жерде ǝзелден дослық ҳǝм ѳз-ара татыўлықта жасап киятырған ѳзбек, тǝжик ҳǝм қырғыз халықлары сол булақ суўынан бирдей пайдаланады. Соңғы ўақытлардағы Чашма аўылында жүз берген қолайсыз ўақыяда бир қанша адамлар азап шекти. Аллаҳқа шүкир, ўақтында бундай қǝўипли жағдайдың алды алынды. Еки мǝмлекет басшылары ҳǝр қандай мǝселени сѳйлесиўлер тийкарында тынышлық жолы менен шешиўге қарар етти.\nҲүрметли Президентимиз басламасы менен исленген еки мǝмлекеттиң шегара алды ўǝлаятлары ўǝкиллериниң жыйналысларында бундай мǝселелерге итибар қаратылып, унамлы шешиў жоллары ойласылды.\nШѳлкемлестирилген қоңсылас мǝмлекетлердиң белгили уламалары ҳǝм диний қǝнигелердиң жергиликли халық пенен болған ушырасыўында аймақтағы барлық мǝселелер тыныш ҳǝм парахатшылық жолы менен шешилиўин айрықша атап ѳтти. Узақ жыллар даўамында қырғызлар, ѳзбеклер ҳǝм тǝжиклер ǝзелден ѳз-ара тыныш-татыў, қуда-қудағай болып жасап келгени, буннан кейин де сондай даўам етиўи бабаларымыз тутқан жол – ҳақыйқый мѳминлик сыпаты екенин атап ѳтти.\nСѳзге шыққанлар ѳз гезегинде, бүгинги қыйын дǝўирде қарама-қарсылықлы мǝселелерди шешиўде ҳǝр қыйлы ирткилерге берилмеў, гǝп-сѳзлерге ермеў ҳǝм ҳǝр қандай жағдайда салдамлы, сабырлы болыў кереклигин айтып ѳтти.\nҲақыйқаттан да, ҳǝзирги күнде сўхлылар ҳүрметли Президентимиздиң үлкен ғамқорлығын бǝрҳǝма сезип жасап атыр. Усы район журтымыздаң ең абат ҳǝм пǝраўан мǝканына айланып, бул сыяқлы ислердиң нǝтийжеси адамлар турмысында сǝўлелениўине гүман жоқ. Оның ушын тек ғана еки мǝмлекет муфтийлары айтып ѳткенлери сыяқлы, тыныш-татыўлық, ѳз-ара бир-бирин түсиниў ҳǝм ийгиликли мақсетлер жолында бирге ислесиў талап етиледи.\n173 мәрте оқылды\nПандемия шароитида вафот этган инсонларнинг дафн маросимларини қандай ўтказиш лозим?\nКарантиннен кейин балалардың мешитке барыўы мүмкин\n1 Avgust, 2020\nҚурбон ҳайити намози адо этилмайди. Мусулмонлар идораси Уламолар кенгашининг байрамга доир фатвоси\nПРЕЗИДЕНТ ѲЗБЕКСТАН ХАЛҚЫН ҚУРБАН ҲАЙЫТЫ МЕНЕН ҚУТЛЫҚЛАДЫ\nОНЛАЙН: Арафа күни Қуран ҳǝм дуўа кешесине марҳамат!\nҚурбан Ҳайыты күни ҳǝрекетлениў күн даўамында толық тоқтатылады, байрам шаңарақта ѳткериледи.\nѲзбекстан Республикасы Президентиниң қарары


Депутатлар, Олий Мажлис Сенати аъзолари «Парламент ўйинлари»да ўзаро беллашишади\nБош саҳифаЯнгиликларДепутатлар, Олий Мажлис Сенати аъзолари «Парламент ўйинлари»да ўзаро беллашишади\n23 Феврал, 2021\nОлий Мажлис Сенати Кенгашининг 2020 йил 30 декабрдаги “Парламент ўйинлари спорт мусобақаларини ташкил этиш ва ўтказиш тўғрисида”ги қарори билан депутатлар, Олий Мажлис Сенати аъзолари ҳамда ходимлари “Олий Мажлис Сенати Раиси кубоги” учун баҳслашишади.\nМусобақалар 3 босқичда ташкил этилиб, унда эркаклар мини-футбол ва волейбол бўйича, аёллар эса бадминтон бўйича ўзаро беллашадилар. Мусобақа дастуридан ўрин олган стол тенниси баҳсларида эркак ва аёллар иштирок этади.\nМусобақанинг ҳудудий босқичида ғолибликни қўлга киритган жамоалар Республика босқичида иштирок этиш ҳуқуқига эга бўлишади. Ғолиб ва совриндорлар Олий Мажлис Сенати Раисининг кубоги, медаль, диплом, шунингдек Жисмоний тарбия ва спорт вазирлиги ҳамда ҳомий ташкилотларнинг қимматбаҳо эсдалик совғалари билан тақдирланади.\nМазкур спорт тадбиридан мақсад депутатларни жисмоний тарбия ва оммавий спорт билан мунтазам шуғулланишларини таъминлаш ва соғлом турмуш тарзини шакллантиришдан иборат экани айтилмоқда.


1 августдан Ўзбекистоннинг барча ҳудудий аэропортларида “Очиқ осмон” режими жорий этилади Ўзбекистон янгиликлари\nЎзбекистон, Тошкент – Batafsil.uz ЯА. Транспорт вазирлигига ҳавола қилган ҳолда мухбиримиз маълум қилишича, 1 августдан Ўзбекистоннинг барча ҳудудий аэропортларида “Очиқ осмон” режими жорий этилади.\n“Очиқ осмон” режими 2020 йилнинг 1 августидан бошлаб ИАТА “Қиш 2022/2023” мавсуми якунигача икки йил муддатга уни узайтириш ёки шартларни ўзгартириш имконияти билан Қарши, Нукус, Термиз, Бухоро, Навоий, Урганч, Андижон, Фарғона, Наманган ва Самарқанд шаҳридаги аэропортларида “бешинчи ҳаво эркинлиги” ҳуқуқини қўллаган ҳолда жорий этилади.\n“Очиқ осмон” режими:\n- Қарши, Нукус, Термиз, Бухоро, Навоий ва Урганч шаҳридаги аэропортларда ҳеч қандай чекловларсиз;\n- Андижон, Фарғона, Наманган ва Самарқанд шаҳридаги аэропортларда Халқаро фуқаро авиацияси ташкилотига аъзо давлатларнинг авиакомпанияларига кўрсатилган аэропортларга уларнинг техник имкониятларини инобатга олган ҳолда парвозлар сони чекловларисиз Ўзбекистон Республикасининг тайинланган ташувчилари фойдаланмаган йўналишларда “бешинчи ҳаво эркинлиги” ва йўловчи парвозларини амалга ошириш ҳуқуқи билан;\n- Самарқанд шаҳридаги аэропортда қайта таъмирлаш ишлари якунлангач жорий этилади.\nБундан ташқари, Навоий ва Термиз шаҳридаги аэропортларда хорижий авиакомпанияларга юк ташиш парвозларини амалга ошириш учун “еттинчи ҳаво эркинлиги”га қадар бўлган ҳуқуқлар берилади.\n“Янги ҳаво йўналишларини очишга қизиқиш билдирган ёки парвозлар сонини оширишни режалаштирган хорижий авиакомпаниялар керакли ҳужжатларни ўрнатилган тартибда Транспорт вазирлиги қошидаги Авиация агентлигига ва Ҳаво транспортини ривожлантириш департаментига топшириши лозим. Ушбу масала юзасидан барча мурожаатлар қисқа фурсатда кўриб чиқилади”, - дея маълум қилмоқда Транспорт вазирлиги.\nЭслатиб ўтамизки, "очиқ осмон" режими халқаро авиакомпанияларга аэропортлар ва ердаги хизмат кўрсатишдан фойдаланиш имконини беради. "Очиқ осмон"нинг асосий тамойиллари нафақат транзит рейсларига ҳуқуқ беришдан иборат, балки давлатнинг нарх белгилаш, йўналишлар ва авиакомпанияларни тайинлашга аралашмаслиги, шунингдек самолётлар турлари ва уларнинг қувватига чекловлар йўқлигини ўз ичига олади.\nДунёда "очиқ осмон" сиёсатининг қўлланилиши йўловчилар оқимини 35%гача оширишга имкон берди (усиз 8% эди). Шунингдек, бунинг натижасида авиачипталар нархи 20 фоиздан 40 фоизга туширилди.\nБешинчи эркинлик авиакомпанияларга ўз мамлакатига парвоз қилиш пайтида йўловчи ва юкларни бир чет давлатдан бошқасига олиб ўтиш ҳуқуқини беради. Яъни, бешинчи эркинлик авиакомпанияга нафақат "А" нуқтадан "В" нуқтагача ёки "А" нуқтадан "C" нуқтагача, балки "В" нуқтадан "C” нуқтагача (“А" дан "C" гача бўлган маршрутда "В"да тўхтаб ўтиш орқали) ва тескари йўналишда йўловчиларни ташиш учун зарур. Биринчи навбатда "В" нуқтадан "C" нуқтагача ва ортга қайтишдаги авиачипталарнинг арзонлиги йўловчиларга айниқса маъқулдир.


11:31 / 06.11.2016\n«Мен ўйлайманки, 2та «Олтин тўп» бўлиши керак: бири Месси учун, иккинчиси қолган футболчилар учун. «Барселона» – дунёнинг энг яхши жамоаларидан бири, агар энг яхшиси бўлмаса. Ҳозир улар аввалгидек фақат тўпга эгалик қилишни кўзламайдилар. Энди улар услубни ўзгартириб, вертикал ўйнайшни бошлаган, бу услубдан мақсад – тўпни ҳужум триосига етказиб бериш. Бизни жуда қийин ўйин кутиб турганини биламиз. Агар тўғри ўйнамасак, ютқазамиз», — дея Сампаолининг сўзларини келтирган Marca нашри.\nМесси Севилья Олтин тўп Сампаоли


Икки эркак гаплашишяпти, бири иккинчисидан: – Қўрқув нима? – Сен пляжда ётганингда катта тўлқин қайнонангни олиб денгизга кетса, бу қўрқув. – Даҳшат нима? – Иккинчи тўлқин қайтариб қирғоққа чиқариб қўйса. – ВОҲА\n1. Ғузор тумани – 1926 йил 2. Деҳқонобод тумани – 1926 йил 3. Косон тумани –...


Шахсан мен учун Ўзбекистондаги диний ақидапарастликнинг янги тарихи Қўқон ҳокими Боҳодир Жалоловнинг «Шарқ ва Ғарб учрашуви» фрескасини устидан бўяб ташлаш («кийинтириш») буйруғи билан бошланган. Бамиёндаги ҳайкалларнинг толиблар томонидан остин-устин қилиниши ёки «ИШИД» жангарилари томонидан Палмирадаги музей ашёларининг ваҳшийларча йўқ қилишидан фарқ қилмайдиган ушбу бузғунчилик ҳаракатига расмий реакциянинг етишмаслиги Ўзбекистондаги жамоат маданияти учун жуда салбий рол ўйнади. Aйтганча, Қўқондаги бузғунчилик ҳақидаги мақоладан сўнг, Ўзбекистон Маданият вазирлиги Баҳодир Жалоловнинг фрескасини тиклаш учун маблаҳ ажратишга ваъда берган бўлса, рассомнинг ўзи театрда панони тиклашга тайёрлигини билдирди. Бироқ, бу нарса ваъдалигича қолиб кетиб, бироздан сўнг ҳаммаси унутилди.\nКўринишидан ушбу уникал фреска унутилишга маҳкумдир. Бу ҳодиса тор доирада амалдорнинг маданияти йўқлигига далил бўлиб қолади.\nЖамият баъзи ҳаракатлар учун санкциялар мавжуд эмаслиги, «сукут аломати ризо» тамойили остида қурилган. Шунинг учун ҳам бу баъзи қатламлар томонидан жаҳон маданиятига қилинган ҳужум сифатида қабул қилинди.\nБундан ташқари, объектив кузатувчи ҳеч қачон ўзбек миллий кийими ҳисобланмаган ҳижоб учун дунёвий кийимни алмаштирган қизлар ва аёллар сонининг кескин кўпайганлигига гувоҳ бўлиши мумкин. Ҳа, бизнинг оналаримиз ва бувиларимиз рўмол ўрашган, лекин ҳеч қачон ҳижоб тақишмаган.\nДиний марказлар саналган Самарқанд, Бухоро, Тошкент, Қўқон ва бошқа бир қатор йирик шаҳарларда аёллар паранжи билан ўранган давр бўлган. Бироқ, аҳолининг аксарияти, айниқса қишлоқ жойларида яшовчи аёллар кундалик ҳаётдаги юмушларга, далада ишлашга имкон бермаслиги сабаб паранжи кийишмаган.\nAnhor.uz икки йил муқаддам барчани Ўзбекистон Республикаси Конституциясининг 10-ва 29-моддаларини эслашга ва ҳурмат қилишга чақирди:\nБироқ, миллий менталитет ҳақидаги шубҳали муҳокамалар ниқоби остида жамиятда диний чекловларга асосланган тақиқлар жорий этишга уринишлар тез-тез учмоқда. Шахс эркинлиги ҳисси жуда нозик масала. Инсонга пайпоғининг узунлиги, соч турмаги, ижтимоий тармоқларга бўлган иштиёқи ёки тунги клубга бориш-бормаслигига қараб баҳолаш, юмшоқ қилиб айтганда, калтабинлик ва муаммога ўта юзаки ёндашиш ортидан келиб чиқади. Қонун устуворлиги эълон қилинган давлатда ҳеч ким бировни сиртдан айблашига йўл қўйилмайди. Ушбу ёндашув жамиятни бирлаштирмайди, аксинча ўзаро бегоналашувни вужудга келтиради. Бунинг учун, қанча ижодкор шахслар Ўзбекистонни тарк этишганини ва мамлакат ташқарисида ўз истеъдодларини тўлиқ намоён қилганликларини эслаш кифоя.\nСолиҳон Домланинг, аёлларни тоифага ажратишни тарғиб қиладиган маърузалари кўпайиб бораётганига эътибор қаратишингизни истардик. Унинг фикрига кўра, аёлнинг тақдири учун жавобгарлик бутунлай эрининг елкасида. Aгар у замонавий услубда кийинган бўлса, уни тажовузкорона «очиқ-сочиқ» деб аташади ва эркак «ўз» аёлини омма олдида намойиш қилишига йўл қўйиб берган деб қабул қилинади.\nМенимча, бу иддаолар ҳам муқаддас оналик бурчини, фарзанд тарбиясини ўрнига қўяётган, ҳам ўз касбининг устаси бўлиб, Ўзбекистоннинг ривожига ҳисса қўшаётган Ўзбекистондаги аёлларнинг аксарият қисми учун ҳақоратли ҳисобланади.\nШунингдек, жамиятнинг диний жоҳил қисмининг жамоат онгига босим ўтказишнинг яна бир усулини кузатишингиз мумкин. Масалан, «ЗВЕЗДA ВИДЕО» канали бир видео тақдим этди, ушбу видеода кўчада бир йигит ўтиб кетаётганларга яқинлашиб, улардан араблар тилида (Қуръон тили) мусулмон эканликлари тўғрисида диний гувоҳлик беришни (калима) сўрайди ва табиийки, деярли ҳеч ким бунинг уддасидан чиқмайди …\nВидео остида эса: «Изоҳи сиздан. Бу ҳодиса инсонлар Исломдан узоқлашганда содир бўлади. Бу ҳали бошланиши» деб ёзиб қўяди. Мусулмон динига мансублигини ифодаловчи ибодатлар ва формулаларни билмасликни шахсиятидаги нуқсон деб ҳисоблашни инсонга нисбатан қилинган психологик зўравонлик деб бемалол айтиш мумкин. Бу динга жалб қилиш учун гипноздан фойдаланишдан ўзга нарса эмас.\nAгар бир йигит бева онасини «бегона эркаклар билан» мулоқот қилгани учун пичоқлагани тўғрисида маълумотлар бўлмаганида, буни эътиборсиз қолдиришингиз мумкин эди. Яна бир ака Инстаграмда синглисининг фотосуратини кўриб, жигарининг қотилига айланди. Aчинарлиси, бундай ҳавотирли ҳодисалар жуда кўп учрамоқда. Фикримча, бу диний ақидапарастлар томонидан сингдирилган фикрлаш тарзининг оқибатлари, диний экстремизмнинг яққол белгиларидир. Опа-сингил ёки она ака-ука ёки ўғилнинг шахсий мулкимидики, уларнинг жонига қасд қилса?\nКоллеж ва университетларда ўқийдиган ёшларнинг катта қисми асосан қоғозда мавжуд бўлган ва ёшларнинг муваффақиятли қисми билан шуғулланадиган давлат, унинг турли тузилмалари эътиборидан четда қолмоқда. Қолганлари эса Қуръонни ўзидан келиб чиқиб талқин қиладиган турли хил «маънавий» устозларнинг осон ўлжасига айланади. Конституцияга биноан дунёвий бўлган давлат аҳолиси кундан-кунга радикаллашиб бораётгани аянчли ҳодиса.\nAгар вазиятга стратегик жиҳатдан қаралса, динга бўлган мойиллик, диннинг ролини юксалтиришга уриниш фуқаролик жамиятини ривожлантириш ва рақобатдош ёшларни тарбиялашга катта тўсиқ бўлади. Бунинг фонида ёшлар ташкилотлари фаолияти деярли кўринмай қолади. Негадир замонамиз мафкурачилари унутилмас ўтмиш, дунёга машҳур диний мутафаккирлар даври ва ҳозирги кунимиз ўртасида олти асрлик фарқ борлигини унутмоқдалар, бу эса барча янги ва илғор нарсаларни бўғиб қўймоқда.\nМафкурачиларимиз мамлакатимизнинг AҚШ, Европа, Япония, Хитой, Корея Республикаси, Сингапур, Ҳиндистон каби давлатлардан илм-фан, техника, технология бўйича орқада қолганини жим кузатмоқда. Негадир мутаассиб “ақл эгалари” иқтисодиётда улкан ютуқларни қўлга киритаётган бу мамлакатларга нафрат билан қарашади, шунга қарамай Iphone, компютер, кондиционер ва бошқа илмий-технологик тараққиётнинг афзалликларидан бажонидил фойдаланишади.\nҲозирча мафкуравий маҳсулот сифатида «эксперт-бошловчи»лар эркаклик кўрсаткичини пайпоқ узунлиги, одоб-ахлоқ кўрсаткичини юбка узунлиги билан ўлчамоқда. Интернетнинг чексиз денгизида бемалол маълумот қидира оладиган замонавий ёшлар бундай интеллектуал мажруҳликка дош бера олмайди. Интернет замонавий дунёни, авлодлар ўртасидаги муносабатларни ўзгартирганлигини англаш вақти келди. Баъзи сайтларни ёпиш, Facebook ни блокировка қилиш қиммат, ва энг муҳими, фойдасиз эканлиги яққол кўриниб қолди. Жинсий алоқа ва порнографиядан тортиб то юқори технологияларгача бўлган ҳар қандай маълумотни бир зумда топса бўладиган ахборот-коммуникация технологиялари асрида яшаётганлигимизни унутмаслигимиз жоиз. Болалар ота-оналар ва бошқа катталар аниқлай олмайдиган саволларга жавоб топадилар.\nЭҳтимол, технология соҳаси ривожланмаган Ўзбекистонда давлат телевидениеси, айниқса, қишлоқ аҳолиси ўртасида рақамли тенгсизлик туфайли асосий маълумот манбаи бўлиб қолмоқда. Телевидение кундан-кунга йўқолиб ва охири таслим бўлиши, смартфон, ҳаттоки кинотеатр, кўнгилочар дастурлар ва ҳк.ларга ўз ўрнини бўшатиб бериши таҳмин қилинмоқда.\nДавлат бу масалада аниқ, тушунарли позицияга эга эмас. Бир маънода ибодатхона ва давлатни ажратишнинг конституциявий принципи бузилганлигини кузатиш мумкин. Диний мутаассиблар кўпроқ тажовузкор, архаик хурофот ва урф-одатларга таяниб, ўз позицияларини босқичма-босқич тиклайдилар: Улар қизларнинг дунёвий кийинишига қарши чиқа бошлашди, ота-оналар эса келин қидириш учун асосан ҳижобли қизларни қидириб юришмоқда.\nДунё тараққиётининг етакчилари дин фақат шахсий хоҳиш-ирода махсули бўлиб қоладиган мамлакатлар ҳисобланишади. Бундан ташқари, теҳника, технология, инсонпарварлик ғоялари ривож топган давлатлар орасида исломий давлатлар мавжуд эмас. Aгар мамлакат раҳбарияти тобора кучайиб бораётган диний радикаллашувига қарши аниқ, зарурий чоралар кўрмаса, Ўзбекистон жоҳиллар оломони қуршовида қолиб кетади.\nДунёвий таълимда табиий ва аниқ фанларга эътибор қаратишимиз зарур. Динга мойил талаба билан мунозарада асосли жавоб бера олмаган ва устунликни қўлдан бой берган университет ўқитувчиси, менинг фикримча, очиқчасига заиф инсондир. Aгар унинг чет элда ўз ихтисослиги бўйича ўқиганлигини ҳисобга олсак, университетлараро тажриба алмашиш баъзи ҳолларда самара бермаслиги яққол намоён бўлади.\nЎқувчи ечим қаердалигини сўраши мумкин. Ва фақат битта ечим мавжуд – фуқаролик жамиятини ривожлантириш, хилма-хил йўналтирилган нодавлат ташкилотларни яратиш. Ҳокимият ижтимоий фаол, дунёвий фуқаролардан қўрқмаслиги керак. Пандемия пайтида қўллаб-қувватлаш ўрнига фуқароларнинг фаоллиги тўхтатилди, Жасур Иброҳимов иши ҳолатларини ҳар томонлама ва холис текширишни талаб қилган фуқароларнинг фаолияти жарима солиниши билан якунланди. Давлат ижобий фуқаролик фаоллигини бостириш ва Ўзбекистонни жоҳилият қаърига фаол ва тажовузкор равишда тортиб бораётганларга ён бериш орқали катта хатога йўл қўймокда.


Самвел Бабаян: «ЎФА мендан дисквалификацияни олиб...\n27.02.2019 11:03 1 89\nКуни кеча футбол мутахассиси Самвел Бабаяннинг «Локомотив» клуби президенти маслаҳатчиси этиб тайинлангани хабар берилган эди.\n«Championat.asia» сайти мураббий билан боғланиб бир нечта саволлар билан мурожаат қилган.\nБабаяннинг айтишича, 2018 йил 1 февраль куни ЎФА Ижроия қўмитаси томонидан дисквалификация олиб ташланган ва у «Локомотив» клубидан таклиф тушгани учун «Ўзбекистонга қайтишга ва мамлакат футболи ривожи учун ишлаш»га қарор қилган.\n«Локомотив» инфратузилма борасида янги даражага чиқмоқчи. Бунга қадар академия, футбол мактаби йўқ эди. Клуб бир неча бор чемпионликка эришди. Энди эса «Локомотив» «янги Жепаров», «янги Аҳмедов»ларни тарбияламоқчи. Мен бир неча йил давомида «Пахтакор»да ишлаганим бунда қўл келиши мумкин. Ўз тажрибам билан «Локомотив»га ёрдам беришни истайман» деган Бабаян қисқа интервьюда.


Покистоннинг Кветте шаҳрида жойлашган полиция академиясига бир гуруҳ қуролланган жангарилар ҳужум қилиши оқибатида 50 га яқин одам ҳалок бўлди, деб хабар берди “Vesti.ru” нашри.\nМаълумотларга кўра, 25 октябрга ўтар кечаси бир гуруҳ автомат ва гранаталар билан қуролланган жангарилар полициячилар машғулот ўтказадиган марказга ҳужум уюштирган. Бу ерда полициячилар билан бирга 600 нафар кадет ҳам бўлган. Жангарилар 200 га яқин одамни гаровга олган. Махсус бўлинма жангчилари 250 нафар кадетни жангарилар қўлидан қутқарган.\nГувоҳларнинг айтишича, воқеа жойидан портлаш, ўқ овозлари эшитилган. Покистон армияси вакилининг маълумот беришича, ҳужумни уч нафар худкуш-террорчи уюштирган, уларнинг белида портловчи модда бўлган. Жангарилардан икки нафари ўлим камарини ишга солишга улгурган, оқибатда жуда кўп одам қурбон бўлган, учинчи террорчи эса Покистон ҳарбийлари томонидан отиб ўлдирилган. Жангарилар қамал қилинганда, Афғонистондаги йўриқчилари билан алоқага чиққан. ОАВларнинг хабар беришича, ҳозирда жангариларни йўқ қилиш бўйича ўтказилган тадбир муваффақиятли якунланган.


Рақамли ANORBANK янги мобил иловасини тақдим этди\nЖамият 12:01 / 11.12.2021 14079\nБугунги кунда ҳар биримиз кундалик юмушларга имкон қадар камроқ вақт сарфлашга интиламиз. Бунда пул билан боғлиқ масалаларни ечишга банк иловалари бизга ёрдам беради. Бироқ, ҳатто энг функционал иловалар ҳам фойдаланувчининг барча эҳтиёжларини доимо қондира олмайди.\nANORBANK ўз олдига фойдаланувчиларнинг эҳтиёжларини тўлиқ қондира оладиган илова яратиш каби улкан вазифани қўйди. Банк маркетологлари истеъмолчиларнинг хоҳиш-истакларини узоқ муддат давомида ўрганиш натижасида, маҳсулотни тўлиқ қайта кўриб чиққан ҳолда, мижозларнинг асосий истак ва эҳтиёжларини аниқлаб олдилар. Иловага мутлақо янги функциялар ва имкониятлар қўшилди. Янги маҳсулотнинг ўзига хослиги айнан шундадир.\nҲатто тажрибасиз смартфон фойдаланувчилари учун ҳам иловани тушуниш қийин бўлмайди. Дастур интерфейсини иложи борича қулай ва тушунарли қилиш асосий мақсад қилиб олинган.\nИлова интернет мавжуд бўлган дунёнинг исталган нуқтасидан туриб, мижозларга ўз маблағларини бошқаришни таклиф қилади. Смартфон орқали коммунал хизматлар, мобил алоқа, интернет учун тўловларни амалга ошириш, муддатли тўлов картасини очиш, валюта конвертациясини амалга ошириш, тўловлар тарихини кўриб бориш ва бошқа кўп амалиётларни бажариш мумкин.\nЯнги иловада узоқ кутилган – пулни бир картадан бошқа картага комиссиясиз ўтказиш имконияти қўшилди. Бу маблағни сезиларли даражада тежаш ва ортиқча тўламаслик имконини тақдим этади. Энди ANORBANK иловасида UzCard, HUMO карталарига бир ойда 5 млн сўмгача пулларни 0% дан юбориш мумкин.\nЯна бир қулайликлардан бири бу ANORBANK мобил иловасида Россия банкларининг исталган карталаридан Ўзбекистоннинг исталган банк карталарига халқаро пул ўтказмаларни амалга ошириш хизмати.\nЯъни, ҳар қандай Россия банкининг VISA, MasterCard ва МИР тўлов тизимларининг карталаридан Ўзбекистонга пул юбориш мумкин. Ўтказма ANORBANK мобил иловасига Россия банк карталарини қўшиш орқали амалга оширилади. Маблағлар автоматик конвертация қилиниб, Ўзбекистоннинг UzCard ва HUMO карталарига ўтказилади.\nТрансчегаравий ўтказмаларининг афзалликларига:\nХавфсиз. Пул ўтказиш операциялари фақат 3D-Secure технологиясини қўллаб-қувватлайдиган карталарда мавжуд;\nТезкор. Пул ўтказмаси онлайн тарзда амалга оширилади, шунинг учун пул олувчига дарҳол етиб боради;\nЗамонавий. Уйингиздан чиқмасдан пул юборишингиз ва қабул қилишингиз мумкин;\nФойдали. Ўтказма комиссияси бошқалардан анча паст;\nҚулай. Пул ўтказмасини ҳам рублда ҳам сўмда амалга оширишингиз мумкин.\nБанкнинг барча имкониятларини баҳолаш учун эса, бепул TRIA картасини тўғридан тўғри илова орқали очиш мумкин, ушбу карта қисқа вақтда мутлақо бепул очилади ва бепул етказиб берилади. Буюртмалар 24/7 тарзда қабул қилинади.\nTRIA картаси ёрдамида сиз:\nБанк ҳамкорларида кешбэкларга эга бўлишингиз мумкин.\nЯнги ANORBANK иловаси – энг муҳим молиявий амалиётларни ўз зиммасига олувчи ишончли ёрдамчингиз. Энди ҳеч қандай навбатлар ва узоқ кутишларсиз. Илованинг янги ноёб имкониятларини ўзлаштириб олинг ва ANORBANK билан вақтингиз ҳамда маблағингизни тежанг!\nANORBANK билан эркин яшанг!\nИловани қуйида ҳаволалар орқали кўчириб олинг:\nAndroid қурилмалар учун: Google Play'даги Anorbank иловаси\nApple қурилмалари учун: App Store'даги Anorbank иловаси\n23:34 / 16.05.2022 3701\n22:19 / 16.05.2022 3198\n22:00 / 16.05.2022 5428\n20:48 / 16.05.2022 19419


Карантин даврида беморларни масофадан туриб йўқлайлик! — Исломобод\nСиз шуердасиз Бош саҳифа → Карантин даврида беморларни масофадан туриб йўқлайлик!\nislomobod Июнь 9, 2020 0 Изоҳ\nИслом динида касални зиёрат қилиш энг улуғ савобли амаллардан бири ҳисобланади. Барча эзгу амаллар каби бу ишни ҳам астойдил, ихлос билан адо этиш лозим. Карантин даврида беморларни бориб зиёрат қилгандан кўра, телефон орқали ҳол-аҳвол сўраб турган маъқул. Агар жуда яқин таниши: ота-онаси, ака-ука, опа синглиси бўлса, уларни зиёрат қилгани борганда, карантин қоидаларига қатъий риоя қилиш зарур.\nКиши бемор бўлганида соғ пайтидан кўра яхшироқ амал ёзилади. Унинг ҳар бир ҳолати ибодат қилган билан тенг. Жаноби Пайғамбаримиз саллаллоҳу алайҳи васаллам: “Касалнинг инграши – тасбеҳ, оҳи – таҳлил, нафаси – садақа, уйқуси – ибодатдир, бир томондан иккинчи томонга ағдарилиши – Аллоҳ йўлида жидду жаҳддир. Унга соғлик вақтидаги амалдан яхшироқ амал ёзилади”, – дедилар.\nКасаллик туфайли мусулмон киши улкан ажру савобни қўлга киритади, гуноҳлари кечирилади. Жаноби Расулуллоҳ саллаллоҳу алайҳи васаллам айтадилар: “Мўмин кишига етган ҳар бир мусибат учун – касаллик, қийинчилик, алам, нотинчлик, ғам-ташвиш, ҳаттоки кирган бир тикан учун ҳам улкан савобларга сазовор бўлиши билан бирга, ўша етган мусибатлар эвазига бандачилик билан қилган сахву хатолари кечириб юборилади».\nАллоҳ таоло ҳар кимга ҳам дард беравермайди, балки дардни Ўзининг суйган бандасига унинг амал дафтарига яхшироқ амал ёзилиши учун, унинг гуноҳларини кечириб даражасини кўтариш учун берар экан.\nИбн Умар ривоят қилади. Ҳазрати Пайғамбар алайҳиссалом: “Ким касални зиёрат қилса, гўёки Аллоҳ йўлида бир кун рўза тутгандекдир. Бир куни етти юз кунга тенг”, дедилар. Яна бир ҳадиси шарифда Жаноби Расулуллоҳ саллаллоҳу алайҳи васаллам марҳамат қиладилар: “Кимки касал ётган одамни кўргани борса, осмондан бир нидо келадики: “Яхши иш қилдинг, қадаминг қутлуғ бўлди, сен ўзинг учун жаннатдан жой тайёрладинг”, дедилар (Имом Термизий ривоятлари).\nШу боис бемор одамни зиёрат қилгани борганда ундан дуо сўрашни ҳам унутмаслик керак. Зеро, Аллоҳнинг берган дардига сабр қилиб ётган беморнинг дуоси, албатта, ижобат бўлади. Бу ҳақда Жаноби Пайғамбаримиз саллаллоҳу алайҳи васаллам: “Агар ҳаста-бемор кимсани олдига борсангиз, сизни ҳаққингизга дуои хайр қилишини сўранг, чунки унинг дуоси фаришталарни дуоси каби ижобат бўлади”, деб марҳамат қилдилар.\nДемак, бирор-бир орзу ниятингиз бўлса ижобат бўлишини хоҳласак, улкан савоб истасак, бемор яқинимизни йўқлашимиз керак экан. Шунда нафақат ажрга эга бўламиз, балки ундан дуо олиб ҳожатимиз раво бўлади.\nЖаноби Пайғамбаримиз саллаллоҳу алайҳи васаллам “Мусулмон киши қачон касал дўсти зиёратига борса, то у қайтиб келгунича жаннат боғлари ичра сайр қилиб юрган бўлади”, деб марҳамат қилдилар (Имом Муслим ривоятлари).\nОиша разияллоҳу анҳо ривоят қиладилар. Ҳазрати Пайғамбар алайҳиссалом касалларни бориб кўрардилар ва: «Ё Аллоҳ, инсонларнинг Парвардигори, касалликни кетказгин, шифо бергин, Ўзинг шифо берувчисан, Ўзингнинг шифоингдан ўзга шифо йўқ, касални ташлаб қўймайдиган шифо беришни сўрайман», деса, Аллоҳ унинг бу касаллигига шифо беради, дедилар» (Имом Бухорий ва Имом Муслим ривоятлари).\nУзоқ умр кўриши ва соғайиб кетишини айтиб касални хушнуд этиш тавсия этилган амаллардандир. Абу Саид Худрий разияллоҳу анҳу ривоят қиладилар, Ҳазрати Пайғамбаримиз саллаллоҳу алайҳи васаллам: “Агар касалнинг олдига кирсангизлар, унга умри ҳақида тасалли берингизлар. Чунки у бирон нарсани қайтармайди ва касални хушнуд этади”, дедилар (Имом Термизий ва Имом Ибн Можа ривоятлари).\nМаълумки, хаста одам, айниқса, анча муддат ётган бўлса, инжиқ табиат, кўнгли жуда нозик бўлиб қолади. Бундай ҳолга тушган киши мулойимлик ва ширин сўзга эҳтиёжманд бўлиб қолиши табиий. Инчунин, касал зиёратига борган киши мазкур ҳолатларни, албатта инобатга олиб ширин сўзларни айтиши керак.\nАллоҳ таоло барчаларимизни хайрли ишларга харис қилсин, беморларимизга комил шифо берсин, бир-биримизга меҳр-оқибатли бўлишимизни насиб этсин!


«Бу нарса менга уят». АҚШда 17 йил яшаган актёр Баҳром Матчонов Америкада бирорта фильмда суратга тушмагани сабаблари ҳақида гапирди (видео) - Daryo\n11:55, 21.06.2019 69342\n«Бу нарса менга уят». АҚШда 17 йил яшаган актёр Баҳром Матчонов Америкада бирорта фильмда суратга тушмагани сабаблари ҳақида гапирди (видео)\n«Шайтанат» сериалида Анвар, «Кичкина табиб» фильмида Шавкат, «Ойижон» фильмида эса Акбар роли билан танилган актёр Баҳром Матчонов 17 йилдан сўнг Ўзбекистонга қайтиб, «Ибрат» фильмида суратга тушмоқда.\nФото: Instagram / @bakhrom_matchanov\nСуҳбат давомида актёр 17 йил давомида АҚШда яшаб, бирорта фильмда суратга тушмагани сабаблари ҳақида гапириб берди.\nТасаввур қилинг, америкалик актёр Ўзбекистонга келди, ўзбек фильмида ўйнамоқчи. Унга бир эпизодик рол берилди ҳам дейлик, хўш, кейин-чи? Эсингизда борми, ‘Кичкина табиб’ фильмида касал ётган қизалоқнинг уйига француз шифокори келадиган жойи бор. Ўша одам шу биргина ва кичкинагина эпизодда ўйнади. Бошқа жойда, бошқа фильмларда шу шифокорни кўрдингизми? Тўғри, у одам актёр ҳам эмасди, элчихонада ишларди. Лекин актёр бўлган тақдирда ҳам шу кичик эпизоддан нарига ўтолмасди-да...\nМен нима демоқчиман? Америкада актёрлари жуда кўп. Ўша ерда туғилиб ўсган, тили, менталитети тўғри келади. Менимча, Лос-Анжелеснинг ярми актёр. Мен бориб кимни ўйнайман? Ўзлари рол топа олмаяпти-ку?! Мен нима қиламан, 3-қаторда ‘массовка’да тураманми? Бирор съёмкада машҳур актёр Бред Питт ўтиб кетаётган бўлса, мен орқа планда туриб бўлсаям, интернетга ‘Бред Питт билан бирга суратга тушганман’, деб ёзишим керакми? Бу нарса менга уят, қизиқ ҳам эмас. ‘Голливудда юрибман’, деган ном учун бормайман-ку?! Бунда мантиқ йўқ.


Кореяда Республикасида ишга жойлаштириш бўйича квоталар сони оширилди – Газета.uz\nКореяда Республикасида ишга жойлаштириш бўйича квоталар сони оширилди\nЎзбекистон фуқароларини Корея Республикасида ишга жойлаштириш бўйича 2019 йилга мўлжалланган квоталар сони оширилди.\nLotinchada 20 март 2019, 21:11 Жамият\nҚайд этилишича, Корея Республикаси Бандлик ва меҳнат вазирлиги 2019 йил учун мўлжалланган квоталар сонини 3200 тага оширди (2018 йилда — 3100).\nУшбу квоталанган иш ўрниларини тўлиқ қамраб олиш учун Корея иш берувчиларига тақдим этиладиган мавжуд номзодларнинг захираланган сони бугунги кунда 4980 нафарни, шулардан ишлаб чиқариш соҳасига 4800 нафарни ва хизмат кўрсатиш соҳасига 180 нафарни ташкил этади.\nКорея Республикасида ишга жойлаштирилган Ўзбекистон фуқароларининг меҳнат қилиш муддати 4 йилу 10 ойгача бўлган муддатни ташкил этади. 2019 йилда ҳам Ўзбекистон фуқароларини Корея Республикасида ишга жойлаштириш жараёни изчил давом этмоқда.\nҲозирги вақтда «Эркин ёллаш тизими» орқали Корея Республикаси 16 давлатдан ишчи кучини жалб қилади.


Аъзоларимиз кўпаймоқда | Ўзбекистон Халқ демократик партияси\n2019-12-28 12:12:42 2375\n"Меҳнат шуҳрати" ва "Эл-юрт ҳурмати" орденлари соҳиби, таълим фидойиси, Чорток педагогика коллежи директори Абдулҳамид Раҳматов ЎзХДПга аьзо бўлди.\nАбдулҳамид домланинг бу танлови Олий Мажлис Қонунчилик палатаси депутатлигига сайланган Шоҳиста Турғуновага ишончли вакил бўлган пайтида янада мустаҳкамланди. Янги йил арафасида Халқ демократик партияси Наманган вилоят Кенгаши бўлим мудири Мўьтабар Қозиева ва бир катор партия фаоллари А. Рахматовга партияга аьзолик гувоҳномасини топширишди.\nХалқ демократик партияси Наманган вилоят кенгаши


Ўшда 16 аёл ҳизбчиликда гумонланмоқда - BBC O'zbek\nЎшда 16 аёл ҳизбчиликда гумонланмоқда\n25 Феврал 2016\nҚирғизистоннинг Ўш вилоятида “Ҳизб ут-Таҳрир” аъзолигида гумонланиб 16 аёл қўлга олинган.\nҚирғизистон Ички Ишлар Вазирлигининг Ўш вилоят бўлими матбуот котиби Жениш Аширбаевнинг маълум қилишича, Қорасувда "Ҳизб ут- Таҳрир" диний-экремистик ташкилотининг аёллар қаноти фаолияти фош этилган.\nПрокуратура рухсати асосида Қорасув шаҳри уйларининг бирида ўтказилган тинтув натижасида ўндан ортиқ аёл ҳибсга олинган. Улардан эктремистик мазмундаги материаллар топилган.\nАёллардан уч нафарига жиноий иш қўзғатилди – дейди Жениш Аширбаев.\n“Аёллар уйда ислом ҳақидаги китобларни ўқиб, ўрганишлик учун йиғилганликларини айтмоқда".\n"Уларнинг экстремистик гуруҳга алоқаси бор ёки йўқлиги, тергов ишлари якунланганидан кейин аниқланади. Шунингдек, диний экспертиза ҳам ўтказилади” – дея қўшимча қилди Ўш вилояти Ички ишлар бўлими матбуот котиби Жениш Аширбаев.\nЖорий йилнинг 19 феврал куни Ўш вилоятига қарашли Қорасув шаҳрида туман милицияси олдида “Ҳизб ут- Таҳрир“ аъзолари тўпланганлар.\nНорозилик намойиши ҳақида гуруҳ аъзоси Би-би-сига қуйидагиларни айтиб берди:“Биз норозилик акциямизда, милиция тарафидан мусулмонларга ўтказилаётган тазийқларни тўхтатилишини талаб қилиб чиқдик. Сўнгги пайтда Қорасувда аёлларни уйларда йиғилишларини тақиқлашлар бўляпти. Уларни турли хил баҳоналар билан қўлга олиб, “Ҳизб ут- Таҳрир“ аъзолигида айбламоқдалар. Шунинг учун биз эркаклар, бугун қўлларимизни боғлаган ҳолда милицияга ўзимиз бордик. Мана бизларни қаманглар деб”.\nУнинг сўзларига кўра, милиция ҳодимлари аввалига тадбир қатнашувчиларига дўқ-пўписа қилганлар ва оломонни тарқатишга ҳаракат қилганлар.\nКейинчалик шаҳар ҳокими ва маҳаллий фаоллар келиб, уларни мажлислар хонасига олиб кириб, суҳбатлашганлар.\n“Шаҳар ҳокими бизни бу ҳаракатимиз ноқонуний эканини, аввал расмийлардан рухсат олиш кераклигини айтди. Бизга тушунтиришга ҳаракат қилди. Лекин, агар шаҳар ҳокими ўз ҳудудида нима бўлаётганини билмаса, демак у аҳолидан йироқда эканлиги кўриниб турибди” – дейди “Ҳизб ут- Таҳрир“ аъзоси.\nБир соатлик суҳбатдан сўнг, намойиш қатнашувчилари тарқаб кетган.\n“Сўнгги йилларда шаҳарда милиция ҳодимлари йигитларни ноқонуний қўлга олиб, қўл телефонларини тортиб олиш билан, уларнинг ота-оналарини шантаж қилаяпти ва минглаб доллар пул ундиряпти. Кўплаб инсонлар қамоққа тушишдан қўрқиб, сўралган пулни қарз ҳавола қилиб бўлса ҳам олиб келади ва бу ҳақда ҳеч қаерга шикоят қила олмайди. Жабрланган ота-оналар ўз фарзандларини чет элга чиқариб юборишяпти. Бу тадбир бир кунда ташкиллаштирилиб, ўтказилаётгани йўқ. Ҳаттоки “Ҳизб ут- Таҳрир“ аъзоларини қўлга олганларида ҳам чиқмаганмиз. Бу муаммо йиллардан бери ҳукм суриб келмоқда. Бу тадбир ҳуқуқ тартибот органларининг айнан шу каби ноқонуний ишларини тўхтатишликларига қаратилган.” – деб изоҳлайди у.\n“Ҳизб ут- Таҳрир“ ташкилоти Қирғизистонда расман тақиқланган бўлиб, радикал-экстремистик ташкилот сифатида кўрилади.\nРасман фаолияти таъқиқланган ушбу гуруҳ аъзолари, вақти-вақти билан давлат сиёсатининг ноқонуний кўринишларига қарши норозилик тадбирларини ўтказиб келадилар.


Имом Бухорийнинг бош асари ҳисобланган “ал-Жомиъ ас-Саҳиҳ” китоби турли номлар билан аталади. Аммо у кишининг ўзлари қўйган расмий номни жуда оз сонли кишилар билади. Абу Наср Калабозий ўзининг “ал-Ҳидаяту вал иршаду фи маърифати аҳлу сиқот ва сидод” асарида, Қози Иёз “Машариқул анвар фи сиҳаҳил асар” асарида, Ибн Солаҳ “Муқаддимату фи улумил ҳадис” асарида, Нававий “Таҳзибул асмаи валғот” асарида келган маълумотларга асосан Саҳиҳул Бухорий асарининг тўлиқ номи қуйидагича: “Ал-Жомиъ ал-муснад ас-саҳиҳ ал-мухтасар мин умури Расулуллоҳ соллаллоҳу алайҳи васаллама ва сунаниҳи ва айямиҳи”.\nКитобнинг номини сўзма-сўз таржима қиладиган бўлсак, “Расулуллоҳ соллаллоҳу алайҳи васалламнинг ишлари, суннатлари ва айёмлари ҳақида қисқа, саҳиҳ, муснад тўплам”деган маъно келиб чиқади. Бу асарнинг бундай номланишини аллома Айний ҳам ўзининг “Умдатул Қорий” асарида тасдиқлаган.\nАммо, Ҳофиз ибн Ҳажар раҳимаҳумуллоҳ бу асарни “ал-Жомиъ ас-саҳиҳ ал-муснад мин ҳадиси Расулиллаҳ соллаллоҳу алайҳи васаллам”, яъни, “Расулуллоҳ соллаллоҳу алайҳи васалламнинг ҳадислари ҳақида жамловчи, саҳиҳ, муснад тўплам”деб номлади.\nБу асарнинг тўлиқ номланиши борасида айтилган сўзнинг энг мувофиқи юқорида айтилган биринчи фикрдир. Чунки тўлиқ сарлавҳадаги“Расулуллоҳ соллаллоҳу алайҳи васалламнинг ишлари” деган сўз “Расулуллоҳ соллаллоҳу алайҳи васалламнинг ҳадиси” деган сўздан кўра кенгроқ маънони ўз ичига олади. Расулуллоҳ соллаллоҳу алайҳи васаллам ишларининг ичига айтган ҳадисларидан ташқари кўпгина суннатлари ҳам киради.\n“Саҳиҳ” деган сўздан олдин “муснад” деган сўзнинг келиши эса, бу китобда келган ҳар бир ҳадис ровийлар санадига эга эканлигидан далолатдир.\nЯна юқоридаги жамоат бу асарни номлашда “ал-мухтасар” деган сўзни зиёда қилди. Бунга сабаб қилиб,Имом Бухорийни шу асарни ёзишга ундаган қуйидаги устози Исҳоқ ибн Роҳавайҳ айтган сўзини келтириш мумкин. Хатиб Бағдодий машҳур “Тарихи Бағдод” китобида бу ҳақда Иброҳим ибн Маъқил Насафийдан қуйидаги ривоятни келтиради: “Абу Абдуллоҳ Муҳаммад ибн Исмоилнинг: “Устозим Исҳоқ ибн Роҳавайҳнинг ҳузурида эдик. У киши: “Расулуллоҳ соллаллоҳу алайҳи васаллам суннатлари бўйича ишонарли, мухтасар бир китоб жамласаларингиз-чи”, деб қолди. Мана шу гап қалбимга ўрнашиб қолди ва “ал-Жомиъ ас-Саҳиҳ” асаридаги ҳадисларни тўплашни бошладим”. Бу воқеанинг эътиборли тарафи шундаки, устозлари “мухтасар” (қисқа) деган сўзга урғу берган.Имом Бухорийнинг:“Мен саҳиҳ ҳадислардан иборат, чўзилиб кетмаган китоб ёздим” ва “Мен бу китобни олти юз мингта ҳадис ичидан туздим” деб айтган сўзлари ҳам бу асарнинг мухтасар бўлганига далилдир.\nАлбатта Имом Бухорий ўзининг бу асари Ислом қонунлари эҳтиёжи тушадиган барча соҳани ўз ичига олишини хоҳлаган. Ҳақиқатдан ҳам бу асар тафсир, ақоид, ҳадис, фиқҳ, сияр, сафар, фитналар, қиёматнинг белгилари, одоб-ахлоқ, фазилатларга оид ҳадисларни ўзида мужассам этгандир. Уламолар асарнинг “ал-Жомиъ” деб номланишига мана шуларни далил қиладилар.\nСаҳиҳул Бухорийда келган ҳар бир муснад ҳадис у кишининг наздида саҳиҳ ҳадис бўлган. Буни у кишининг ўзи: “Жомиъ” китобимга фақатгина саҳиҳ ҳадисларни киритдим. Чўзилиб кетмасин деб, баъзи саҳиҳ ҳадисларни ҳам тарк қилдим”, деб ҳам эътироф этган. Шундай бўлсада бу асардаги ҳадисларни Дориқутний ва у кишидан бошқа баъзи кишилар танқид остига олган. Аммо, бунга ўз ўрнида Ибн Ҳажар Асқалоний ўзининг “Фатҳул Борий” китобида етарлича жавоб қайтарган. Нима бўлгандаям, Имом Бухорийнинг саҳиҳ ҳадисларни тўплашдаги ижтиҳоди бу танқидлардан устундир.\nИмом Бухорийнинг сарлавҳада “Сунаниҳи ва айямиҳи” деб айтган сўзи, худди умумий нарсадан кейин хос нарсани айтишга ўхшайди. Чунки Расулуллоҳ соллаллоҳу алайҳи васаллам ишларининг ичига суннатлари ва ўтган кунлари ҳам киради.\nБу асарнинг тўлиқ сарлавҳаси устида қилинган мулоҳазалардан шу нарса маълум бўладики, Имом Бухорийнинг асл мақсади Расулуллоҳ соллаллоҳу алайҳи васалламдан келган саҳиҳ ва ровийлар санади ишончли бўлган ҳадисларни тўплаш бўлган. Бу йўлда Имом Бухорий Расулуллоҳ соллаллоҳу алайҳи васалламдан келган ҳадис сўз ё феъл ёки иқрор бўлиш жиҳатидан бўлишини фарқламаган. Аммо, унда мавқуф ва муаллақ ҳадислар ёки саҳоба ва тобеъинлар фатволарини келтириши асл мақсад учун эмас, балки саҳиҳ ҳадисларга эргашган ҳолда келтирган.\nО.Бахриев Имом Бухорий халқаро илмий тадқиқотлар маркази илмий ходими\nКиритилган вақти: 11/07/2020 10:40; Кўрилганлиги: 182\nМатериал манзили: http://sammuslim.uz/articles/actual/sahihul-buxoriyning-asl-nomi\nЧоп этилган вақт: 03/08/2020 15:03


Иштирок давомида комбинат ишчи ходимларининг иш фаолияти билан яқиндан танишишди. Якунда Мис бойитиш фабрикаси мажлислар залида АГМК жамоаси мухлислари ҳамда ОКМК АЖ раҳбарияти билан учрашув бўлиб ўтди.\nОлмалиқ Кон-Металлургия Комбинати бошқарув раиси Абдулла Холмурадович Хурсанов учрашувни кириш сўзи билан очиб, бугунги кунда ОКМК томонидан амалга оширилаётган ишлар, комбинат ишчи-ходимлари учун яратилаётган шароитлар борасида сўз юритди. Шунингдек, ОКМКнинг келажакдаги режалари ҳақида маълумот бериб ўтди.\nШундан сўнг, учрашув қатнашчиларига АГМК футболчилари ва мураббийлар штаби таништириб ўтилди. АГМК жамоаси бош мураббийи Миржалол Қосимов сўз олиб, ОКМК раҳбарияти томонидан яратиб берилаётган шароит учун ташаккур изҳор этди ва ҳозирги турнир жадвалидаги ҳолат вақтинчалик эканлигини, жамоа тез орада ижобий натижалар қайд этишига ваъда берди.\nУчрашув савол-жавоблар билан давом этди. Комбинат ишчилари ўзлари қизиқтирган саволларига жамоа бош мураббийи Миржалол Қосимовдан жавоб олишди. Тадбир якунида ОКМК раҳбарияти футболчилардан фаолроқ бўлишни ва мавсумнинг қолган учрашувларида кўп минг сонли Олмалиқ аҳлини, хусусан 36 мингдан зиёд ОКМК ишчи-ходимларини хурсанд этишга чақирди.\nШунингдек, жамоа аъзолари Олмалиқ шаҳрида қайта реконструкция қилинган "Металлург" маданият саройида ҳам бўлишди.


тарих — XUTBA.UZ\nКалит сўз "тарих"\n16 02 2019 - 8:47 XUTBA.UZ\nБухоролик олим – муҳаддис, фақиҳ абдуллоҳ субазмуний (ваф. 340/952 й.) ўзининг «Кашф ал-осор фи маноқиб аби Ҳанифа» (бу асар Ўзр Фа Ши қўлёзмалар фондида сақланади) асарида турли олимлар қатори Бухорода яшаган ва фаолият олиб борган кўплаб муҳаддислар қатори абу Ҳузайфа исҳоқ ибн Бишр (ваф. 206/821 й.) ҳақида ҳам маълумотлар бериб ўтган. Бу олимнинг «ал-Мубтадо» номли\n17 08 2018 - 12:17 XUTBA.UZ\nМусулмонлар Мисрни фатҳ этгани келишганда, Бобилиюн қўрғони олдигача бориб тўхташди. Подшоҳ Муқавқис мусулмонлар билан музокара ўтказишга рағбат кўрсатди ва улар нимани хоҳлаётганларини билиш учун бир вафд (делегация) жўнатди. Сўнг улар ҳам бир вафд жўнатмоқликларини сўради. Амр ибн Ос уларга ўн кишилик жамоани юборди. Уларнинг ичида Убода ибн Сомит ҳам бор эди. Убода жуда қора, бўйи\n11 08 2017 - 4:17 XUTBA.UZ\nЙигирманчи аср охирига келиб, Шўролар тузимининг барбод бўлиши, шўровий мафкуранинг инқирозга учраши, шу мафкурага ишонган миллионлаб одамларни саросимага солиб қўйди. Жумладан Ўзбекистон фуқароларини ҳам. Хўш нима қилмоқ керак? Энди қайси мафкурага ишонмоқ керак? Бу мафкуравий бўшлиқ кўпгина ноанъанавий диний оқимлар ва мазҳаблар учун айни муддао бўлди. Жумладан миссионерлик фаолияти учун ҳам. Уларга ғаразли


hidoyat.uz – “Мовароуннаҳр” нашриётининг сайти - ВАТАННИ СЕВМОҚ ИМОНДАНДИР...\nВАТАННИ СЕВМОҚ ИМОНДАНДИР...\nВатан остонадан бошланади. Кишининг туғилиб ўсган уйи, маҳалласи, қишлоғи, яқинлари – Ватан деган тушунчада мужассам.\n“Ватан” сўзи аслида арабча бўлиб, она юрт маъносини англатади. Улуғ зотлардан бири “Ватан – бу инсоннинг туғилиб ўсган ери, унинг гўдаклик чоғиданоқ меҳр қўйган ўчоғидир”, деб таърифлаган. Ватанга муҳаббат юксак инсоний фазилат экани кўп зикр этилади. Бу борада: “Ватанни севмоқ имондандир” ҳикматини эсга олиш кифоя. Машҳур саҳобалардан Билол (розияллоҳу анҳу) Мадинага кўчиб боргач, киндик қони тўкилган гўшани соғиниб шеърлар ўқир экан. Ҳа, Ватанига, туғилиб ўсган диёрига муҳаббат ҳар бир ақлли-ҳушли инсоннинг табиий туйғусидир. Ҳазрат Али ибн Абу Толиб (розияллоҳу анҳу): “Ватанни севиш туфайли дунё обод бўлган”, деганлар.\nИмом Бухорий, Имом Термизий, Абу Лайс Самарқандий, Бурҳониддин Марғиноний, Абул Муъин Насафий, Қаффол Шоший каби буюк боболаримиз Ватанга бўлган кучли муҳаббатлари туфайли нисбатларини киндик қони тўкилган юрт номи билан боғлаганлари бежиз эмас.\nПайғамбаримиз Муҳаммад (соллаллоҳу алайҳи ва саллам) Мадинага ҳижрат қила туриб, Макка чегарасига етганларида орқага қараб: “Эй туғилган она юртим, агар ўз қавмим мени мажбур қилмаганида, сени тарк этмас эдим”, деганлар.\nБуюк бобокалонимиз Алишер Навоий айтадилар:\nЯна ранжу ғурбат ҳавас айлама.\nБуюк шоир ва давлат арбоби Заҳириддин Муҳаммад Бобур Ҳиндистонда қудратли салтанат эгаси бўлса-да, бир умр Андижонни, сўлим Фарғонани, бобокалонларидан мерос Самарқандни қўмсаб ўтади, сатрларидан Ватан соғинчи уфуриб туради. Ватан – муқаддас макон! Унинг равнақи ва фаровонлиги йўлида хизмат қилиш ҳар бир инсоннинг муқаддас бурчи.\nВатан ҳимояси йўлида ухламасдан пойлоқчилик қилган кўз эгасини дўзах оташи ҳам куйдирмас экан. Бу тўғрида Ибн Аббосдан (розияллоҳу анҳу) ривоят қилинган ҳадисда Пайғамбаримиз (соллаллоҳу алайҳи ва саллам): “Икки кўз эгасини дўзах оташи куйдирмас: бири – Аллоҳдан қўрқиб йиғлаган, иккинчиси – Аллоҳ йўлида пойлоқчилик қилиб ухламаган кишини”, деб марҳамат қилганлар (Термизий ривояти).\nБуюк аждодимиз Нажмиддин Кубро Ватан ҳимоячиси қандай бўлишининг ёрқин мисоли бўла олади. У зот юртига мўғуллар бостириб кирганидан хабар топгач, биринчилардан бўлиб Ватан ҳимоясига отланади. Мўғул ҳукмдорлар Нажмиддин Кубронинг халқ орасидаги обрў-эътиборини кўриб, унга шаҳарни ташлаб, ўзи ихтиёр қилган тарафга кетишни таклиф қилади. Ватанни ўз жонидан устун билган Нажмиддин Кубро босқинчиларга қарши жангга киради ва туғ кўтариб, лашкарни олға чорлаб бораётганда шаҳид бўлади. У зот туғни шунчалар жон-жаҳди билан ушлаган эдики, байроқни бармоқларини кесибгина олишга муваффақ бўлишади.\nТарихимизда бундай мисоллар кўп.\nВатанни ҳимоя қилиш нақадар улуғ савоб ҳисобланса, унга хиёнат қилиш шу қадар катта гуноҳдир. Бу инсонийлик мезонига ҳам тўғри келмайди. Зеро, инсон ўз Ватани равнақи учун фидойилик кўрсатиши, бу йўлда керак бўлса, жонини ҳам бериши лозим бўлади.\nВатанпарварлик туйғуси билан яшаш, фаровон кунларимизнинг қадрига етиш, уни асраб– авайлаш зиммамиздаги улкан масъулиятдир.\n1662 марта ўқилган.